text:
མཚོ་སྔོན་ཞིང་ཆེན་མི་དམངས་སྲིད་གཞུང་གཞུང་ལས་ཐིན་གྱི་སྔོན་འགྲོ་སློབ་གསོའི་འཕེལ་རྒྱས་སྔར་བས་ཇེ་མགྱོགས་སུ་གཏོང་བའི་སྐོར་གྱི་བསམ་འཆར།
མཚོ་སྲིད་གཞུང་ལས་ཐིན〔2017〕ཨང225བ།
གྲོང་ཁྱེར་དང་རང་སྐྱོང་ཁུལ་སོ་སོའི་མི་དམངས་སྲིད་གཞུང་དང་། ཞིང་ཆེན་སྲིད་གཞུང་གི་ཨུ་ཡོན་ལྷན་ཁང་དང་གཞུང་ལས་ཁང་། ཐིན། ཅུས་སོ་སོ་བཅས་ལ།
《རྒྱལ་སྲིད་སྤྱི་ཁྱབ་ཁང་གི་མིག་སྔར་སྔོན་འགྲོ་སློབ་གསོ་གོང་དུ་སྤེལ་བའི་སྐོར་གྱི་བསམ་འཆར་འགའ》(རྒྱལ་སྤེལ〔2010〕ཨང41པ)དང་། 《རྒྱལ་སྲིད་སྤྱི་ཁྱབ་ཁང་གཞུང་ལས་ཐིན་གྱི་དབུས་ནུབ་རྒྱུད་ཀྱི་སློབ་གསོའི་འཕེལ་རྒྱས་ཇེ་མགྱོགས་སུ་གཏོང་བའི་སྐོར་གྱི་མཛུབ་སྟོན་བསམ་འཆར》(རྒྱལ་གཞུང་སྤེལ〔2016〕ཨང37པ)སོགས་ཡིག་ཆའི་དགོངས་དོན་གཞིར་བཟུང་ནས། རང་རེའི་ཞིང་ཆེན་གྱི་སྔོན་འགྲོ་སློབ་གསོའི་བཅོས་བསྒྱུར་དང་འཕེལ་རྒྱས་ལ་སྔར་བས་མགྱོགས་པོར་སྐུལ་འདེད་གཏོང་བ་དང་། གྲོང་ཁྱེར་དང་གྲོང་གསེབ་ཀུན་ལ་ཁྱབ་ཅིང་བཀོད་སྒྲིག་འོས་འཚམ་ཡིན་པའི་སྔོན་འགྲོ་སློབ་གསོའི་སྤྱི་པའི་ཞབས་ཕྱིའི་མ་ལག་ཧུར་བརྩོན་སྒོས་འཛུགས་སྐྱོང་བྱེད་པ་དང་། སློབ་ལོ་རན་པའི་བྱིས་པ་དག་གིས་གཞི་རྩར་གྱུར་པ་དང་སྤུས་ཚད་ལྡན་པའི་སྔོན་འགྲོ་སློབ་གསོ་དང་ལེན་ཐུབ་པ་འགན་སྲུང་བྱེད་ཆེད། ཞིང་ཆེན་སྲིད་གཞུང་ཡིད་འཐད་བྱུང་བ་བརྒྱུད། གཤམ་གྱི་བསམ་འཆར་བཏོན་པ་ཡིན།
གཅིག སྔོན་འགྲོ་སློབ་གསོའི་བཅོས་བསྒྱུར་དང་འཕེལ་རྒྱས་ཇེ་མགྱོགས་སུ་གཏོང་བའི་དགོས་ངེས་རང་བཞིན་དང་མྱུར་མཁོ་རང་བཞིན་ལ་ངོས་ཟིན་ལེགས་པོ་ཡོང་དགོས།
སྔོན་འགྲོ་སློབ་གསོ་ནི་རྒྱལ་དམངས་སློབ་གསོའི་མ་ལག་གི་གྲུབ་ཆ་གལ་ཆེན་ཞིག་ཡིན་ཏེ། མིའི་ཚེ་གཅིག་གི་སློབ་སྦྱོང་དང་འཕེལ་རྒྱས་ལ་དོན་སྙིང་གལ་ཆེན་ལྡན། ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གིས་སྔོན་འགྲོ་སློབ་གསོ་གོང་དུ་སྤེལ་བར་བརྩི་མཐོང་ཆེན་པོ་བྱས་ཏེ། ཉེ་བའི་ལོ་འདི་འགའི་རིང་ལ་སྲིད་ཇུས་བྱེད་ཐབས་རབ་དང་རིམ་པ་སྤེལ་བ་དང་། སྔོན་འགྲོ་སློབ་གསོའི་འཕེལ་རྒྱས་ལ་ཤུགས་ཆེན་པོས་སྐུལ་འདེད་བཏང་བས། སྔོན་འགྲོ་སློབ་གསོའི་སློབ་སྒྲུབ་ཐོན་ཁུངས་རིམ་བཞིན་རྒྱ་བསྐྱེད་པ་དང་། ཁྱབ་ཚད་སྔར་བས་ཇེ་མཐོར་སོང་བ། “བྱིས་སྐྱོང་ཁང་ལ་ཞུགས་དཀའ་བའི”གནད་དོན་ཕན་ལྡན་ངང་ལྷོད་དུ་ཕྱིན་ནས། དཔལ་ཡོན་འབར་བའི་ངང་འཕེལ་རྒྱས་འགྲོ་བའི་རྣམ་པ་བཟང་པོ་ཞིག་མངོན་ཡོད། ཡིན་ནའང་སྤྱི་ནས་བལྟས་ན། རང་རེའི་ཞིང་ཆེན་གྱི་སྔོན་འགྲོ་སློབ་གསོ་ལ་སློབ་སྒྲུབ་ཀྱི་ཐོན་ཁུངས་མི་འདང་བ་དང་། དགེ་རྒན་གྱི་དཔུང་སྡེ་འཛུགས་སྐྲུན་རྗེས་ལུས་ཡིན་པ། གཉོར་སྐྱོང་སྤུས་ཚད་སྙོམས་པོ་མིན་པ་སོགས་ཀྱི་གནད་དོན་ད་རུང་སྔར་བཞིན་མཆིས་ཤིང། ཁྱད་པར་དུ་དགེ་རྒན་གྱི་གྲངས་འབོར་ཉུང་བ་དང་ཐོབ་འབབ་དམའ་བ། ལས་རིགས་ཀྱི་འགུགས་ཤུགས་དམན་པ་སོགས་ཀྱིས་རང་རེའི་ཞིང་ཆེན་གྱི་སྔོན་འགྲོ་སློབ་གསོའི་འཕེལ་རྒྱས་ཀྱི་འགག་རྩ་ལ་ཚོད་འཛིན་བྱས་པས། “བྱིས་དུས་སྐྱོང་མཁན་ཡོད་པའི”དམིགས་འབེན་ལས་འགན་མངོན་འགྱུར་བྱ་རྒྱུ་ཤིན་ཏུ་དཀའ། ས་ཁུལ་སོ་སོ་དང་སྡེ་ཁག་སོ་སོས་སྔོན་འགྲོ་སློབ་གསོ་གོང་དུ་སྤེལ་བའི་དོན་སྙིང་གལ་ཆེན་ལ་ངོས་ཟིན་ཟབ་མོ་ལེན་དགོས་པ་དང་། གོམ་གང་མདུན་སྤོས་ཀྱིས་འགན་འཁྲིའི་བསམ་པ་དང་། འགན་འཁུར་གྱི་བསམ་པ། མྱུར་མཁོའི་བསམ་པ་ཇེ་དྲག་ཏུ་གཏོང་བ་དང། གནད་དོན་གྱི་ཕྱོགས་ཁྲིད་རྒྱུན་འཁྱོངས་བྱེད་ཅིང་། ཕན་ལྡན་གྱི་བྱེད་ཐབས་སྤྱད་ནས། སྔོན་འགྲོ་སློབ་གསོའི་བཅོས་བསྒྱུར་དང་འཕེལ་རྒྱས་ལ་དངོས་གནས་སྐུལ་འདེད་གཏང་དགོས།
གཉིས། སྤྱིའི་བླང་བྱ།
(གཅིག)མཛུབ་སྟོན་བསམ་བློ། ཏང་གི་ཚོགས་ཆེན་ཐེངས་བཅུ་དགུ་བའི་དགོངས་དོན་སློབ་སྦྱོང་གཏིང་ཟབ་དང་ལག་བསྟར་མཐར་ཕྱིན་བྱེད་ཅིང་། ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པས་མཛུབ་སྟོན་ལ་བརྟེན་ནས། སློབ་གསོ་སྔོན་ཐོབ་ཀྱིས་གོང་དུ་སྤེལ་བའི་འཐབ་ཇུས་རྒྱུན་འཁྱོངས་དང་། གནད་དོན་གྱི་ཕྱོགས་ཁྲིད་རྒྱུན་འཁྱོངས། མཉེན་ཆས་སྲ་ཆས་ཀྱི་འཛུགས་སྐྲུན་མཉམ་དུ་གཙིགས་སུ་འཛིན་པ་རྒྱུན་འཁྱོངས་བཅས་བྱེད་པ་དང། “ཐོན་ཁུངས་རྒྱ་བསྐྱེད་དང། གཞི་རྩ་འགན་སྲུང་། དཔུང་སྡེ་ཇེ་སྟོབས། སྤུས་ཚད་ཇེ་མཐོ། ཚད་གཞི་དམ་འཛིན། འཕེལ་རྒྱས་སྐུལ་འདེད”ཀྱི་རིག་ལམ་ལྟར། སྔོན་འགྲོ་སློབ་གསོ་ཀུན་ཕན་སྐྱོན་བྲལ་ངང་གོང་དུ་སྤེལ་བའི་སྒྲིག་སྲོལ་རྐྱེན་སྲོལ་སྔར་བས་འཐུས་ཚང་དུ་གཏང་དགོས། ཚད་གཞི་ཅན་འཛུགས་སྐྲུན་དང་། དགེ་རྒན་དཔུང་སྡེའི་འཛུགས་སྐྲུན། ཚད་ལྡན་ཅན་གྱི་དོ་དམ་བཅས་འབུར་དུ་ཐོན་པའི་སྒོ་ནས། ཞིང་ཆེན་ཡོངས་ཀྱི་སྔོན་འགྲོ་སློབ་གསོའི་འཕེལ་རྒྱས་ཆུ་ཚད་སྔར་བས་མཐོར་འདེགས་སུ་གཏོང་བ་དང། མི་དམངས་མང་ཚོགས་ཀྱིས་སྔོན་འགྲོ་སློབ་གསོ་བཟང་པོ་ཐོབ་འདོད་པའི་དགོས་མཁོ་རྒྱུན་མ་ཆད་པར་བསྐངས་ཏེ། “བྱིས་པར་སྐྱོང་མཁན་ཡོད་པའི”དམིགས་འབེན་མངོན་འགྱུར་བྱ་དགོས།
(གཉིས) གཞི་རྩའི་རྩ་དོན།
རིམ་པ་བགོས་ཏེ་དོ་དམ་བྱེད་ཅིང་ལུགས་མཐུན་ངང་བཀོད་སྒྲིག་བྱེད་པ་རྒྱུན་བསྐྱང་དགོས། ཞིང་ཆེན་རིམ་པ་དང་གྲོང་ཁྱེར(ཁུལ)རིམ་པའི་སྲིད་གཞུང་གིས་གཅིག་འདོམས་འཆར་འགོད་དང་ལྟ་སྐུལ་དོ་དམ་བྱེད་པའི་འགན་ནུས་ལ་ཤུགས་སྣོན་རྒྱག་པ་དང། རྫོང་རིམ་པའི་སྲིད་གཞུང་གི་གཙོ་གཞིའི་འགན་འཁྲི་དོན་འཁྱོལ་བྱ་དགོས། མི་འབོར་དང་དཔལ་འབྱོར་དང་སྤྱི་ཚོགས་ཀྱི་འཕེལ་ཕྱོགས་ལྟར། ཚན་རིག་དང་མཐུན་པར་འཆར་འགོད་དང་ལུགས་མཐུན་ངང་བཀོད་སྒྲིག་བྱེད་ཅིང། ཐོན་ཁུངས་བཀོད་སྒྲིག་ལེགས་སྒྱུར་བྱས་ནས། སློབ་ལོ་རན་པའི་བྱིས་པ་མང་ཆེ་བ་ཐག་ཉེ་ས་ནས་སྔོན་འགྲོ་སློབ་གསོ་དང་ལེན་ཐུབ་པ་འགན་སྲུང་བྱ་དགོས།
སྤྱི་ཕན་ཀུན་ཕན་དང་སྒྲུབ་སྟངས་སྣ་མང་ཡིན་པའི་སློབ་སྒྲུབ་རྒྱུན་བསྐྱང་དགོས། སྲིད་གཞུང་གིས་གཙོ་ཁྲིད་བྱེད་ཅིང་སྤྱི་ཚོགས་ཐེ་ཞུགས་ཡོད་པ། གཞུང་གཉེར་དང་དམངས་གཉེར་གཉིས་ཀ་གཙིགས་སུ་འཛིན་པ་བཅས་རྒྱུན་འཁྱོངས་དང། ཕྱོགས་སོ་སོའི་ཧུར་བརྩོན་བྱེད་སེམས་སྐུལ་སློང་གང་ལེགས་བྱ་དགོས་ཤིང་། སྤྱི་ཚོགས་ཀྱི་སྟོབས་ཤུགས་ཀྱིས་རྣམ་པ་མི་འདྲ་བ་མང་པོ་བརྒྱུད་ནས་བྱིས་སྐྱོང་ཁང་གཉེར་བར་སྐུལ་མ་གཏོང་བ་དང། དམངས་གཉེར་བྱིས་སྐྱོང་ཁང་གིས་ཀུན་ཕན་རང་བཞིན་གྱི་ཞབས་ཕྱི་མཁོ་སྤྲོད་བྱེད་པར་སྣེ་ཁྲིད་དང་འདེགས་སྐྱོར་བྱས་ཏེ། སྔོན་འགྲོ་སློབ་གསོའི་སྤྱི་པའི་ཞབས་ཕྱིའི་ཆུ་ཚད་མཐོར་འདེགས་དང། སློབ་གསོ་འདྲ་མཉམ་ཡོང་བར་སྐུལ་འདེད་གཏང་དགོས།
ཚད་གཞི་ཡིས་སྣེ་ཁྲིད་ཅིང་འཛུགས་སྐྲུན་ཚད་ལྡན་བྱེད་པ་རྒྱུན་བསྐྱང་དགོས། ཚད་གཞིའི་འདུ་ཤེས་ཇེ་དྲག་ཏུ་བཏང་སྟེ། རྒྱལ་ཁབ་ཀྱི་གཏན་འབེབས་གཞིར་བཟུང་ཞིང། རང་ཞིང་གི་དོན་དངོས་དང་སྦྱར་ནས། འབྲེལ་ཡོད་གྱི་ཚད་གཞི་འཐུས་ཚང་དུ་འཛུགས་པ་དང་། ཚད་གཞིའི་བླང་བྱ་གཟབ་ནན་གྱིས་ལག་བསྟར་བགྱིད་པ་དང། ཚད་གཞི་ཅན་གྱི་འཛུགས་སྐྲུན་ལག་ལེན་བྱེད་པ་དང་ཚད་ལྡན་ཅན་གྱི་དོ་དམ་ལ་ཤུགས་སྣོན་བརྒྱབ་སྟེ། བྱིས་སྐྱོང་ཁང་གི་སློབ་སྒྲུབ་སྤུས་ཚད་མཐོར་འདེགས་སུ་གཏང་དགོས།
ཆོས་ཉིད་བརྩི་སྲུང་བྱེད་ཅིང་ཚན་རིག་དང་མཐུན་པར་གསོ་སྐྱོང་སློབ་ཁྲིད་བྱེད་པ་རྒྱུན་བསྐྱང་དགོས། བྱིས་པའི་ལུས་སེམས་གཉིས་ཀྱི་འཕེལ་རྒྱས་ཆོས་ཉིད་བརྩི་སྲུང་བྱེད་པ་དང། བྱེ་བྲག་གི་ཁྱད་པར་ལ་དོ་སྣང་བྱ་དགོས་ཤིང། རོལ་རྩེད་ནི་གཞི་རྩའི་བྱ་འགུལ་ཡིན་ལ། སྐད་ཆའི་སློབ་ཁྲིད་ལ་གཙོར་འཛིན་པ། གསོ་སྐྱོང་དང་སློབ་ཁྲིད་ཟུང་དུ་སྦྲེལ་བ། རྩེད་ཞོར་ལ་སློབ་གསོ་གཏོང་བ་བཅས་བྱེད་པ་དང་། “སློབ་ཆུང་ཅན”དུ་ཕྱོགས་པ་སྔོན་འགོག་དང་ཡོ་བསྲང་བྱས་ཏེ། བྱིས་པ་བདེ་ཐང་དང་དགའ་སྤྲོའི་ངང་ནར་སོན་པར་སྐུལ་འདེད་གཏང་དགོས།
(གསུམ) འཕེལ་རྒྱས་ཀྱི་དམིགས་འབེན། 2020ལོར་བསླེབ་དུས། ཞིང་ཆེན་ཡོངས་ཀྱི་བྱིས་སྐྱོང་ཁང་གི་སློབ་སྒྲུབ་ཆ་རྐྱེན་ཕལ་ཆེར་ཞིང་ཆེན་རིམ་པའི་ཚད་གཞིར་བསླེབ་དགོས་པ་དང་། སྔོན་འགྲོ་སློབ་གསོའི་དགེ་རྒན་བཀོད་སྒྲིག་རྐྱེན་སྲོལ་དང་གླ་ཕོགས་ཐོབ་ཆ་འགན་སྲུང་རྐྱེན་སྲོལ་ཐོག་མའི་ཆ་ནས་འཛུགས་དགོས། བྱིས་སྐྱོང་ཁང་གི་ཚད་ལྡན་ཅན་གྱི་དོ་དམ་ཆུ་ཚད་མངོན་གསལ་གྱིས་ཇེ་མཐོ་དང་། སློབ་སྒྲུབ་བྱེད་སྟངས་སྔར་བས་ཚད་ལྡན་དུ་གཏང་དགོས། གྲོང་ཁྱེར་དང་གྲོང་གསེབ་ཏུ་ཁེབས་ཤིང་བཀོད་པ་འོས་འཚམ་ཡིན་པ། དགོས་མཁོ་དང་འཚམ་པ། ཐག་ཉེ་སྟབས་བདེ་ཡིན་པའི་རྫོང་ཤང་སྡེ་བ་བཅས་རིམ་པ་གསུམ་གྱི་སྔོན་འགྲོ་སློབ་གསོའི་དྲ་བ་སྔར་བས་འཐུས་ཚང་དུ་གཏང་དགོས། ཞིང་ཆེན་ཡོངས་ཀྱི་སྔོན་འགྲོ་སློབ་གསོའི་ལོ་གསུམ་གྱི་བྱིས་སྐྱོང་ཁང་ལ་ཞུགས་ཚད85%ཡན་བསླེབ་དགོས་པ་དང་། དེ་ལས་ཟི་ལིང་གྲོང་ཁྱེར་དང་མཚོ་ནུབ་ཁུལ105%ལ་བསླེབ་དགོས་པ་དང་། མཚོ་ལྷོ་ཁུལ་དང་མཚོ་བྱང་ཁུལ93%ལ་བསླེབ་དགོས་ཤིང་། མཚོ་ཤར་གྲོང་ཁྱེར85%ཡན་ལ་བསླེབ་དགོས། ཡུལ་ཤུལ་ཁུལ་དང་མགོ་ལོག་ཁུལ་དང་རྨ་ལྷོ་ཁུལ70%ཡན་ལ་བསླེབ་དགོས། རྒྱལ་ཁབ་ཀྱི་སྤྱི་སྤྱོད་སྐད་ཡིག་གི་སློབ་གསོ་ཉམ་ཞན་ཡིན་པའི་ས་ཁུལ་དུ་སློབ་སྔོན་གྱི་ལོ་གཉིས་ལ་སྐད་གཉིས་སློབ་གསོ་ཕལ་ཆེར་ཁྱབ་གདལ་དུ་གཏང་དགོས།
གསུམ། དགོས་མཁོ་ལ་སྣེ་མཐུད་ནས་སློབ་སྒྲུབ་ཐོན་ཁུངས་རྒྱ་བསྐྱེད་དགོས།
(བཞི)སྔོན་འགྲོ་སློབ་གསོའི་བཀོད་པ་ཚན་རིག་དང་མཐུན་པར་འཆར་འགོད་བྱ་དགོས། ཞིང་ཆེན་ཡོངས་ཀྱི་སློབ་གསོའི་དབུལ་སྒྲོལ་འགག་གཏོར་གྱི་འཆར་གཞི་དང་། གྲོང་རྡལ་ཅན་དུ་སྒྱུར་བའི་འཕེལ་རིམ། འཆར་ལྡན་བུ་སྐྱེ་སྲིད་ཇུས་ལེགས་སྒྲིག་སོགས་ལ་སྣེ་མཐུད་ཅིང་། རྫོང་སྡེ་ཚན་དུ་བྱས་ནས་སྔོན་འགྲོ་སློབ་གསོའི་འཛུགས་སྐྲུན་འཆར་འགོད་གཏན་འབེབས་བྱེད་པ་མ་ཟད། གྲོང་ཁྱེར་དང་གྲོང་གསེབ་ཀྱི་སྤྱི་པའི་ཞབས་ཕྱིའི་སྒྲིག་ཆས་ཆ་འགྲིག་འཛུགས་སྐྲུན་གྱི་འཆར་འགོད་དུ་འཇུག་དགོས། བྱིས་སྐྱོང་ཁང་གི་སློབ་སྒྲུབ་གཞི་ཁྱོན་ལ་མི360ཡི་ཚད་གཞི་ལས་བརྒལ་མི་ཆོག་པ་ལྟར། འཆར་འགོད་ཚན་རིག་དང་མཐུན་ལ་བཀོད་པ་འོས་ཤིང་འཚམ་པ་བྱེད་པ་དང། བྱིས་སྐྱོང་ཁང་ཁེར་རྐྱང་བཀོད་སྒྲིག་བྱེད་པ་གཙོ་བོ་དང་། སློབ་འབྲིང་དང་སློབ་ཆུང་དུ་བྱིས་སྐྱོང་ཁང(འཛིན་གྲྭ)འཛུགས་པ་ཕལ་བ། སྐོར་སྐྱོད་སློབ་སྐྱོར་བྱེད་གནས་ཁ་གསབ་ཏུ་བྱས་པའི་སྔོན་འགྲོ་སློབ་གསོའི་སློབ་སྒྲུབ་ཀྱི་སྒྲིག་གཞི་འཐུས་ཚང་དུ་བཏང་ནས་བྱིས་པས་སྔོན་འགྲོ་སློབ་གསོ་དང་ལེན་བྱེད་པའི་དགོས་མཁོ་བསྐང་དགོས།
(ལྔ)གཞུང་གཉེར་བྱིས་སྐྱོང་ཁང་ཤུགས་ཆེན་པོས་འཕེལ་རྒྱས་སུ་གཏང་དགོས། སྔོན་འགྲོ་སློབ་གསོའི་རྨང་གཞི་སྒྲིག་བཀོད་ཀྱི་འཛུགས་སྐྲུན་ལས་གཞི་རོང་འབྲོག་ཁུལ་དང་། གྲོང་ཁྱེར་དང་གྲོང་གསེབ་ཀྱི་མཉམ་འབྲེལ་ཁག་གི་གཞུང་གཉེར་བྱིས་སྐྱོང་ཁང་ལ་གསེག་གཞོལ་བྱེད་པ་དང། སྡེ་བ་རིམ་པའི་བྱིས་སྐྱོང་ཁང་འཛུགས་སྐྲུན་བྱེད་པ་གཙོར་བཟུང་ནས་སྡེ་བ་ཆེ་བར་ཁེར་རྐྱང་གིས་འཛུགས་པ་དང་། སྡེ་བ་ཆུང་བར་མཉམ་འབྲེལ་སྒོས་འཛུགས་དགོས་ལ། མི་རིགས་ས་ཁུལ་དུ་བྱིས་སྐྱོང་ཁང་འཛུགས་པར་ཤུགས་སྣོན་ཆེན་པོ་བརྒྱག་དགོས། སློབ་འབྲིང་དང་སློབ་ཆུང་གི་བཀོད་པ་ལེགས་སྒྲིག་བྱས་རྗེས་ཀྱི་སློབ་གསོ་ཐོན་ཁུངས་ལྷག་འཕྲོ་དང་སྤྱི་པའི་སློབ་གསོ་ཐོན་ཁུངས་ལྷག་འཕྲོ་གཞན་དག་གཞུང་གཉེར་བྱིས་སྐྱོང་ཁང་ལ་སྔོན་ཐོབ་ཀྱིས་བཀོལ་སྤྱོད་བྱས་ཏེ། སྔོན་འགྲོ་སློབ་གསོའི་སློབ་སྒྲུབ་ཐོན་ཁུངས་རྒྱ་བསྐྱེད་དགོས།
(དྲུག)མཁར་གྲོང་གི་གཞིས་ཁུལ་དུ་བྱིས་སྐྱོང་ཁང་ལེ་ལག་ཏུ་འཛུགས་པ་དོན་འཁྱོལ་བྱ་དགོས། ཞིང་ཆེན་རིམ་པའི་སློབ་གསོ་ལས་ཁུངས་ཀྱིས་མགོ་ཁྲིད་ནས་སྡོད་ཁང་འཛུགས་སྐྲུན་སོགས་ལས་ཁུངས་དང་མཉམ་དུ《མཁར་གྲོང་གི་གཞིས་ཁུལ་དུ་བྱིས་སྐྱོང་ཁང་ལེ་ལག་ཏུ་འཛུགས་པར་དོ་དམ་བྱེད་ཐབས》གཏན་འབེབས་བྱ་དགོས། གྲོང་ཁུལ་རྙིང་བའམ་སྤྱི་ཁྱིམ་ཁུལ་བཅོས་སྒྱུར་དང་གྲོང་ཁུལ་གསར་པ་འཛུགས་སྐྲུན་བྱེད་སྐབས། དོན་དངོས་དང་སྦྱར་ནས་དགོས་མཁོ་ལྟར་ལེ་ལག་བྱིས་སྐྱོང་ཁང་འཛུགས་སྐྲུན་བྱ་དགོས། གསར་འཛུགས་གཞིས་ཁུལ་གྱི་ལེ་ལག་བྱིས་སྐྱོང་ཁང་དེ་གཞིས་ཁུལ་དང་མཉམ་དུ་འཆར་འགོད་དང་མཉམ་དུ་འཛུགས་སྐྲུན། མཉམ་དུ་བཀོལ་སྤྱོད་བྱ་དགོས་ལ། གཏན་འབེབས་ལྟར་ལེ་ལག་བྱིས་སྐྱོང་ཁང་འཛུགས་རྒྱུ་བཀོད་སྒྲིག་བྱས་མེད་པའི་གཞིས་ཁུལ་གྱི་འཆར་འགོད་ལ་ཞིབ་བཤེར་ཆོག་མཆན་བཀོད་མི་ཆོག བྱིས་སྐྱོང་ཁང་འཛུགས་པའི་ཆ་རྐྱེན་མི་འདང་བའི་མཁར་གྲོང་གི་གཞིས་ཁུལ་ཡོད་ཚེ་གསར་སྤེལ་ཚོང་པས་བྱིས་སྐྱོང་ཁང་འཛུགས་སྐྲུན་གྱི་གྲོན་དངུལ་ཡར་སྤྲོད་དགོས་ལ། ས་གནས་སྲིད་གཞུང་གིས་གཅིག་འདོམས་ཀྱིས་བྱིས་སྐྱོང་ཁང་དང་སྔོན་འགྲོ་སློབ་གསོའི་སྒྲིག་བཀོད་འཛུགས་སྐྲུན་བྱེད་པར་སྤྱོད་དགོས། མཁར་གྲོང་གི་གཞིས་ཁུལ་གྱི་ལེ་ལག་བྱིས་སྐྱོང་ཁང་ནི་སྤྱི་པའི་སློབ་གསོའི་ཐོན་ཁུངས་ཡིན་པའི་ཆ་ནས་ས་གནས་སྲིད་གཞུང་གིས་གཅིག་འདོམས་བཀོད་སྒྲིག་བྱས་ཏེ། གཞུང་གཉེར་བྱིས་སྐྱོང་ཁང་ངམ་མངགས་བཅོལ་བྱས་ཏེ་ཀུན་ཕན་རང་བཞིན་གྱི་དམངས་གཉེར་བྱིས་སྐྱོང་ཁང་འཛུགས་དགོས། རིམ་པ་སོ་སོའི་སྲིད་གཞུང་གིས་མཁར་གྲོང་གི་གཞིས་ཁུལ་གྱི་ལེ་ལག་བྱིས་སྐྱོང་ཁང་ལ་ཆེད་དོན་སྒྲིག་བཅོས་བྱས་ཏེ། གཏན་འབེབས་ལྟར་འཛུགས་སྐྲུན་མ་བྱས་པའམ་མ་སྤྲད་པ། གཞུང་གཉེར་རམ་ཀུན་ཕན་རང་བཞིན་གྱི་དམངས་གཉེར་བྱིས་སྐྱོང་ཁང་བཙུགས་མེད་པར་ཕྱོགས་ཡོངས་ནས་སྒྲིག་བཅོས་བྱས་ནས། 2018ལོའི་ལོ་མཇུག་སྔོན་ལ་སྒྲིག་བཅོས་བྱས་ཚར་དགོས།
(བདུན)ཀུན་ཕན་རང་བཞིན་གྱི་དམངས་གཉེར་བྱིས་སྐྱོང་ཁང་ལ་ཧུར་ཐག་གིས་རོགས་སྐྱོར་བྱ་དགོས། སྤྱི་ཚོགས་ཀྱི་སྟོབས་ཤུགས་དང་སྤྱི་དམངས་མི་སྒེར་གྱིས་མ་དངུལ་བཏང་ནས་དམངས་གཉེར་བྱིས་སྐྱོང་ཁང་སྒྲུབ་པར་བསྟོད་སྐུལ་བྱས་ཏེ། སྤྱི་ཚོགས་ཀྱི་སྣ་མང་རང་བཞིན་གྱི་དགོས་མཁོ་བསྐང་དགོས། དམངས་གཉེར་བྱིས་སྐྱོང་ཁང་གིས་འབྲེལ་ཡོད་ཚད་གཞིའི་འཛུགས་སྐྲུན་དང་དོ་དམ་གཞིར་འཛིན་དགོས། རྫོང་རིམ་པའི་སློབ་གསོ་ལས་ཁུངས་ཀྱིས་ངོས་འཛིན་བྱས་རྗེས་ཀུན་ཕན་རང་བཞིན་གྱི་དམངས་གཉེར་བྱིས་སྐྱོང་ཁང་ལ་རིགས་བགར་ཏེ་རིམ་པ་གཏན་འཁེལ་དང་བྱིས་པར་མ་དངུལ་རོགས་སྐྱོར། དགེ་རྒན་གྱི་ལས་ཐོབ་དཔྱད་ཞིབ་གཏན་འབེབས། གཟེངས་བསྟོད་བྱ་དགའ་སོགས་ཐད་ནས་གཞུང་གཉེར་བྱིས་སྐྱོང་ཁང་དང་འདྲ་མཉམ་གྱི་སྲིད་ཇུས་ལོངས་སྤྱོད་བྱ་དགོས། ས་གནས་སོ་སོས་གླ་ཡོན་ཆག་ཡང་དང་སྲིད་གཞུང་གིས་ཞབས་ཕྱི་ཉོ་བ། སློབ་མའི་ཆ་སྙོམས་ཀྱི་གྲོན་དངུལ་རོགས་རམ་ཁ་གསབ་སོགས་ཀྱི་རྣམ་པ་བརྒྱུད་ནས། ཀུན་ཕན་རང་བཞིན་གྱི་དམངས་གཉེར་བྱིས་སྐྱོང་ཁང་ལ་རྒྱབ་སྐྱོར་བྱ་དགོས། 2020ལོར་བསླེབ་དུས། ཀུན་ཕན་རང་བཞིན་གྱི་བྱིས་སྐྱོང་ཁང་ ཁེབས་ཚད(གཞུང་གཉེར་བྱིས་སྐྱོང་ཁང་དང་ཀུན་ཕན་རང་བཞིན་གྱི་དམངས་གཉེར་བྱིས་སྐྱོང་ཁང་གི་བྱིས་པའི་གྲངས་ཚད་ཀྱིས་བྱིས་སྐྱོང་ཁང་ཡོད་ཚད་ཀྱི་བྱིས་པ་སྤྱིའི་གྲངས་ཚད་ལས་ཟིན་པའི་བསྡུར་ཚད)80%ཡན་མས་སུ་བསླེབ་དགོས།
བཞི། ཚད་གཞི་ཅན་གྱིས་འཛུགས་སྐྲུན་དང་ཚད་ལྡན་ཅན་གྱིས་དོ་དམ་བྱ་དགོས།
(བརྒྱད) བྱིས་སྐྱོང་ཁང་ཚད་གཞི་ཅན་གྱིས་འཛུགས་སྐྲུན་བྱེད་པར་ཤུགས་སྣོན་བརྒྱག་དགོས།《མཚོ་སྔོན་ཞིང་ཆེན་གྱི་བྱིས་སྐྱོང་ཁང་གི་གཞི་རྩའི་འཛུགས་སྐྲུན་ཚད་གཞི》དང《མཚོ་སྔོན་ཞིང་ཆེན་གྱི་བྱིས་སྐྱོང་ཁང་གི་སྒྲིག་བཀོད་དང་སྒྲིག་ཆས་སྒྲིག་སྦྱོར་བྱེད་པའི་ཚད་གཞི》གཏན་འབེབས་བྱས་ཏེ། བྱིས་སྐྱོང་ཁང་གི་འཛུགས་སྐྲུན་གཞི་རྒྱ་དང་འཛུགས་སྐྲུན་ལས་གཞིའི་ས་གནས་འདེམ་པ། འཆར་འགོད་བཀོད་སྒྲིག འཛུགས་སྐྲུན་གྱི་རྒྱ་ཁྱོན་སོགས་ཚད་གཞི་སྒྲིག་བཀོད་བྱེད་པ་དང་། ལོ་ཚད་མི་འདྲ་བའི་བྱིས་པའི་གསོ་སྐྱོང་དང་སློབ་གསོའི་དགོས་མཁོ་གཞིར་བཟུང་ནས། བྱིས་སྐྱོང་ཁང་གི་འཚོ་བའི་རིགས་དང་སློབ་ཁྲིད་རིགས་ཀྱི་སྒྲིག་བཀོད་སྒྲིག་ཆས་དང་རྩེད་ཆས། དཔེ་དེབ་བཅས་ལ་ཚད་གཞི་འོས་འཚམ་འཛུགས་དགོས། འབྲེལ་ཡོད་ཚད་གཞི་དེ་བྱིས་སྐྱོང་ཁང་འཛུགས་པ་དང་ཞིབ་མཆན་འགོད་པ། དཔྱད་དཔོག་དང་དོ་དམ་བྱེད་པ་བཅས་ཀྱི་གཞི་འཛིན་ས་གཙོ་བོར་འཛིིན་དགོས། བྱིས་སྐྱོང་ཁང་གསར་དུ་འཛུགས་ན་ཚད་གཞི་ལྟར་དུ་འཛུགས་སྐྲུན་བྱས་ཏེ། བྱིས་སྐྱོང་ཁང་གི་བྱ་འགུལ་སྤེལ་སའི་ཁང་བ་དང་ཞབས་ཕྱིའི་ཁང་བ། ཟུར་བཀོལ་ཁང་བ་བཅས་ནི་གསོ་སྐྱོང་དང་སློབ་ཁྲིད་ཀྱི་དགོས་མཁོ་དང་འཚམ་པར་ཁག་ཐེག་བྱ་དགོས། ད་ཡོད་བྱིས་སྐྱོང་ཁང་གིས་ཚད་གཞི་གཞིར་བཟུང་ནས་རྒྱས་སྐྲུན་དང་ཁ་གསབ་བྱས་ནས། 2020ལོར་བསླེབ་དུས། ཞིང་ཆེན་ཡོངས་ཀྱི་རིགས་སོ་སོའི་བྱིས་སྐྱོང་ཁང་གི་འཛུགས་སྐྲུན་ཚད་གཞི་ལོན་པར་བྱ་དགོས་ལ། སྒྲིག་བཀོད་སྒྲིག་ཆས་དང་རྩེད་ཆས་ཁྲིད་ཆས། དཔེ་དེབ་སོགས་ཀྱི་དགོས་མཁོ་བསྐང་དགོས།
(དགུ)དགེ་བཟོ་བའི་བཀོད་སྒྲིག་ལ་ཤུགས་ཇེ་དྲག་ཏུ་གཏང་བ། 《མཚོ་སྔོན་ཞིང་ཆེན་གྱི་བྱིས་སྐྱོང་ཁང་ལ་དགེ་བཟོ་བ་སྒྲིག་སྦྱོར་བྱེད་པའི་ཚད་གཞི》གཏན་འབེབས་བྱས་ཏེ། དགེ་བཟོ་བ་དང་བྱིས་པ། གསོ་སྐྱོང་སློབ་ཁྲིད་བྱེད་མཁན་བཅས་དང་བྱིས་པའི་བར་གྱི་སྒྲིག་སྦྱོར་སྡུར་ཚད་གཏན་འཁེལ་གསལ་བོར་བྱེད་པ་དང་། འགོ་གཙོ་དང་དགེ་རྒན། བུ་རྫི་སོགས་ཀྱི་ལས་རྐང་གི་བསླབ་གནས་དང་ལས་ཐོབ་སོགས་ཀྱི་བྱེ་བྲག་གི་བླང་བྱ་གཏན་འཁེལ་གསལ་བོར་བྱ་དགོས། དགེ་བཟོ་བ་སྒྲིག་སྦྱོར་བྱས་པའི་གནས་ཚུལ་དེ་བྱིས་སྐྱོང་ཁང་གི་སྐུལ་ཁྲིད་དང་ཞིབ་བཤེར། དཔྱད་དཔོག་གི་ནང་དོན་གལ་ཆེན་དུ་འཛིན་དགོས། གྲོང་ཁྱེར་དང་ཁུལ་སྲིད་གཞུང་སོ་སོས་སྐུལ་ཁྲིད་བྱེད་ཤུགས་ཇེ་དྲག་ཏུ་གཏོང་བ་དང་། རྫོང་རིམ་པའི་སྲིད་གཞུང་གིས་འགན་འཁྲི་གཙོ་བོ་དོན་འཁྱོལ་བྱེད་པ་དང། བྱིས་སྐྱོང་ཁང་གིས་བྱེ་བྲག་ཏུ་ལག་བསྟར་བྱེད་པའི་འགན་འཁུར་ནས། 2020ལོར་བསླེབ་དུས། ནུས་ཤུགས་ཡོད་རྒུས་བྱིས་སྐྱོང་ཁང་གི་དགེ་སློབ་གྱི་སྤྱིའི་སྡུར་ཚད1:15བསླེབ་པ་དང་། དགེ་རྒན་གྱི་གྲངས་ཚད་གཞི་རྩའི་ཆ་ནས་དགོས་མཁོ་སྐོང་ཐུབ་པ་བྱ་དགོས།
(བཅུ) སྔོན་འགྲོ་སློབ་གསོའི་མ་རྩའི་འགན་བགོས་རྐྱེན་སྲོལ་འཐུས་ཚང་དུ་འཛུགས་དགོས། ཁུལ་དྲུག་གི་སློབ་མ་ཡོངས་དང་ཟི་ལིང་གྲོང་ཁྱེར། མཚོ་ཤར་གྲོང་ཁྱེར་གྱི་དབུལ་ཕོངས་ཁྱིམ་ཚང་གི་སློབ་མར་ལོ15རིན་མེད་སློབ་གསོའི་སྲིད་ཇུས་ཁྱོན་ཡོངས་ནས་དོན་འཁྱོལ་བྱ་དགོས། ལོ15རིན་མེད་སློབ་གསོ་ལག་བསྟར་བྱས་པའི་ས་ཁུལ་དུ་སྔར་བས་སྔོན་འགྲོ་སློབ་གསོའི་སློབ་མའི་ཆ་སྙོམས་གྲོན་དངུལ་ཁ་གསབ་རོགས་སྐྱོར་སྲིད་ཇུས་འཐུས་ཚང་དུ་གཏང་དགོས་པ་དང་། གཞུང་གཉེར་བྱིས་སྐྱོང་ཁང་གཉེར་བའི་མ་རྩ་ཞིབ་བཤེར་གཏན་འབེབས་དང་འགུལ་རྣམ་ལེགས་སྒྲིག་རྐྱེན་སྲོལ་འཛུགས་དགོས། ལོ15རིན་མེད་སློབ་གསོ་ལག་བསྟར་བྱས་མེད་པའི་ས་ཁུལ་དུ་འོས་འགན་སློབ་གསོའི་མ་རྩའི་འགན་བགོས་ཀྱི་རེ་བ་གཞིར་བཟུང་ནས། དོ་དམ་སྒྲིག་གཞི་དང་འཚམ་པའི་སློབ་མའི་ཆ་སྙོམས་ཀྱི་སྤྱི་སྤྱོད་གྲོན་དངུལ་ཁ་གསབ་རོགས་དངུལ་དང་དངུལ་བསྡུ། རོགས་སྐྱོར་གཅིག་འདུས་ཀྱི་སྔོན་འགྲོ་སློབ་གསོའི་གྲོན་དངུལ་གཏོང་བའི་རྐྱེན་སྲོལ་འཛུགས་དགོས། གསོ་སྐྱོང་གི་མ་རྩ་དང་དཔལ་འབྱོར་གོང་འཕེལ་གྱི་ཆུ་ཚད་དང་། སློབ་མའི་རོགས་སྐྱོར་གྱི་ཆུ་ཚད། མང་ཚོགས་ཀྱི་ཐེག་པའི་ནུས་ཤུགས་སོགས་རྒྱུ་རྐྱེན་གཞིར་བཟུང་ནས། འོས་འཚམ་སྒོས་སློབ་ཡོན་ཚད་གཞི་གཏན་འཁེལ་དང་། སློབ་ཡོན་ཚད་གཞི་འགུལ་རྣམ་ལེགས་སྒྲིག་རྐྱེན་སྲོལ་བཙུགས་སྟེ། བྱིས་སྐྱོང་ཁང་གི་རྒྱུན་ལྡན་འཁོར་སྐྱོད་དང་གཏན་འཇགས་གོང་འཕེལ་ལ་འགན་སྲུང་བྱ་དགོས།
(བཅུ་གཅིག)བྱིས་སྐྱོང་ཁང་གི་ཐོ་འགོད་དོ་དམ་བྱ་བ་ཚད་ལྡན་དུ་གཏང་དགོས། གསར་དུ་བཙུགས་པའི་བྱིས་སྐྱོང་ཁང་ལ་རྫོང་རིམ་པའི་སློབ་གསོ་སྡེ་ཁག་གིས་ཞིབ་བཤེར་གཏན་འབེབས་བྱས་ཏེ་ཆོག་མཆན་ཐོབ་རྗེས། སྒྲིག་གཞིའི་སྒྲིག་ལུགས་སྡེ་ཁག་གིས་འབྲེལ་ཡོད་གཏན་འབེབས་ལྟར་ཞིབ་བཤེར་མཆན་འགོད་བྱ་དགོས། རྫོང་རིམ་པ་དང་དེའི་ཡན་གྱི་ལས་དོན་སྡེ་ཁག་གི་ཐོ་འགོད་དོ་དམ་ལས་ཁུངས་ཀྱིས་རང་ས་ཁུལ་གྱི་སློབ་གསོ་དང་སྒྲིག་གཞིའི་སྒྲིག་ལུགས་སྡེ་ཁག་ནས་བྱིས་སྐྱོང་ཁང་བཙུགས་པར་ཆོག་མཆན་ཐོབ་པར་མ་ཟད་ཆ་རྐྱེན་དང་འཚམ་པའི་གཞུང་གཉེར་བྱིས་སྐྱོང་ཁང་ལ་ལས་དོན་སྡེ་ཁག་གིས་ཐོ་འགོད་དང་དོ་དམ་བྱ་དགོས། བཙུགས་ཟིན་པ་དང་ལས་དོན་སྡེ་ཁག་ཏུ་ཐོ་འགོད་བྱས་མེད་པར《ལས་དོན་སྡེ་ཁག་གི་ཐོ་འགོད་དོ་དམ་གནས་སྐབས་སུ་བཀོལ་བའི་སྲོལ་ཡིག》དང་དེའི་ལག་བསྟར་ཞིབ་སྲོལ་དང་འཚམ་པའི་གཞུང་གཉེར་བྱིས་སྐྱོང་ཁང་དུས་ལྟར་ཐོ་འགོད་བྱས་ཏེ་ཁྲིམས་མཐུན་ངང་བྱིས་སྐྱོང་ཁང་འཛུགས་པར་ཁག་ཐེག་བྱ་དགོས། དམངས་གཉེར་བྱིས་སྐྱོང་ཁང་ཡང་འབྲེལ་ཡོད་གཏན་འཁེལ་ལྟར་དུས་ཐོག་ཏུ་ཐོ་འགོད་བྱ་དགོས།
ལྔ། ཕྱོགས་བསྡུས་སྒོས་སྲིད་ཇུས་ལག་བསྟར་བྱས་ཏེ། དཔུང་ཁག་འཛུགས་སྐྲུན་ཤུགས་ཇེ་དྲག་ཏུ་གཏང་དགོས།
(བཅུ་གཉིས)ཐབས་ལམ་མང་པོ་བརྒྱུད་ནས་བྱིས་སྐྱོང་དགེ་རྒན་ཁ་གསབ་བྱ་དགོས། ས་ཁུལ་སོ་སོས་བྱེ་བྲག་གི་སྲིད་ཇུས་གཏན་འབེབས་བྱས་ཏེ། མཐོ་རིམ་མཐར་ཕྱིན་སློབ་མ་བྱིས་སྐྱོང་ཁང་དུ་དགེ་རྒན་བྱེད་པར་ཧུར་ཐག་གིས་འདྲེན་བསྡུ་བྱ་དགོས། བྱིས་སྐྱོང་ཁང་གི་དགེ་བཟོ་བའི་སྒྲིག་ལུགས་ལ་གཅིག་འདོམས་ཀྱིས་སྒྲིག་སྦྱོར་བྱེད་པའི་རྐྱེན་སྲོལ་བཙུགས་སྟེ། ཆ་རྐྱེན་ཡོད་པའི་ས་ཁུལ་དུ་ལས་དོན་སྡེ་ཁག་གི་སྤྱིའི་སྒྲིག་ལུགས་ནང་ནས་ལྷག་མ་ཡོད་པའི་སྒྲིག་ལུགས་རིམ་བཞིན་གཞུང་གཉེར་བྱིས་སྐྱོང་ཁང་དུ་ཁ་སྣོན་བྱ་དགོས་ལ། བྱིས་སྐྱོང་ཁང་གི་དགེ་བཟོ་བའི་སྒྲིག་ལུགས་བཙུར་བཟུང་དང་གཞན་སྤྱོད་བྱེད་པ་གཏན་འགོག་བྱ་དགོས། སྲིད་གཞུང་གིས་སྔོན་འགྲོ་སློབ་གསོའི་ཞབས་ཕྱི་ཉོ་བའི་སྲིད་ཇུས་ཁྱོན་ཡོངས་ནས་ལག་བསྟར་བྱས་ཏེ། ཞབས་ཕྱི་ཉོ་བའི་ཁྱབ་ཁོངས་རིམ་བཞིན་ཇེ་ཆེར་གཏོང་བ་དང་། ཞིང་ཆེན་ཡོངས་སུ་ཁྱབ་པ་མངོན་འགྱུར་བྱས་ཏེ་དགེ་རྒན་གྱི་དཔུང་སྡེའི་སྟོབས་ཤུགས་མི་འདང་བའི་གནད་དོན་ཤུགས་ཆེན་པོས་ཐག་གཅོད་བྱ་དགོས། ས་གནས་སོ་སོས་སློབ་མའི་ཆ་སྙོམས་ལྟར་ནོར་སྲིད་དངུལ་གཏོང་དང་ཆེད་སྤྱོད་ཁ་གསབ་རོགས་དངུལ་སོགས་ཀྱི་རྣམ་པ་བརྒྱུད་པར་སྐུལ་མ་བཏང་སྟེ། གཞུང་གཉེར་བྱིས་སྐྱོང་ཁང་གི་དགེ་རྒན་དཔུང་ཁག་འཛུགས་སྐྲུན་བྱེད་ཤུགས་ཇེ་དྲག་ཏུ་གཏང་དགོས། ས་གནས་སོ་སོས་ད་དུང་མཐོ་རིམ་མཐར་ཕྱིན་སློབ་མའི་ལས་ཚབ་སློབ་ཁྲིད་དང་དང་བླངས་པའི་ཞབས་ཕྱི་སོགས་ཀྱི་རྣམ་པ་བརྒྱུད་དེ་སྔོན་འགྲོ་སློབ་གསོའི་དགེ་བཟོ་བ་ཁ་གསབ་བྱས་ཆོག དམངས་གཉེར་བྱིས་སྐྱོང་ཁང་ལ་ཁྲིམས་ལྟར་དགེ་བཟོ་བ་སྒྲིག་སྦྱོར་འདང་ངེས་བྱེད་པར་སྣེ་ཁྲིད་དང་ལྟ་སྐུལ་བྱ་དགོས།
(བཅུ་གསུམ)བྱིས་སྐྱོང་དགེ་རྒན་གྱི་ཐོབ་ཐང་ལམ་ལུགས་ལག་བསྟར་བྱ་དགོས། རྒྱལ་ཁབ་ཀྱི《བྱིས་སྐྱོང་ཁང་གི་དགེ་རྒན་གྱི་ཆེད་ལས་ཚད་གཞི》གཞིར་བཟུང་ནས། བྱིས་སྐྱོང་ཁང་གི་དགེ་རྒན་གྱི་ཐོབ་ཐང་འཛུལ་ཆོག་ལམ་ལུགས་ལག་བསྟར་གཟབ་ནན་བྱ་དགོས། བྱིས་སྐྱོང་ཁང་གི་འགོ་གཙོ་དང་དགེ་རྒན། བུ་རྫི། འཕྲོད་བསྟེན་ལུས་ཁམས་བདེ་སྲུང་མི་སྣས་སོ་སོའི་འབྲེལ་ཡོད་ཐོབ་ཐང་དཔང་ཡིག་ལེན་དགོས། ད་ཡོད་དགེ་རྒན་གྱིས་ཆེད་ལས་གསོ་སྐྱོང་གསོ་སྦྱོང་བརྒྱུད་དེ་ཚད་ལྡན་བསླབ་གནས་དང་དགེ་རྒན་གྱི་ཐོབ་ཐང་ལེན་དགོས། 2020ལོར་བསླེབ་དུས། བྱིས་སྐྱོང་ཁང་གི་དགེ་བཟོ་བ་ཡོངས་ཀྱིས་ལག་འཁྱེར་བཟུང་སྟེ་ལས་གནས་སུ་ཞུགས་པ་མངོན་འགྱུར་བྱས་ཏེ། ཆེད་འགན་འཛིན་པའི་དགེ་རྒན་གྱི་བསླབ་གནས་རྒྱལ་ཁབ་ཀྱི་བླང་བྱ་དང་འཚམ་དགོས་ལ། ལས་ཐོབ(ལས་འགན)བླངས་ཟིན་པའི་དགེ་རྒན་གྱི་སྡུར་ཚད་མངོན་གསལ་སྒོས་མཐོར་འདེགས་གཏང་དགོས།
(བཅུ་བཞི)དགེ་རྒན་གྱི་གསོ་སྐྱོང་དང་གསོ་སྦྱོང་གཙིགས་སུ་འཛིན་དགོས། སྔོན་འགྲོ་སློབ་གསོའི་དགེ་རྒན་གྱི་གསོ་སྐྱོང་མ་ལག་འཐུས་ཚང་དུ་བཙུགས་ནས། སྔོན་འགྲོ་སློབ་གསོའི་དངོས་གཞི་དང་ཆེད་སྦྱོང་སློབ་མ་གསོ་སྐྱོང་བྱེད་ཤུགས་ཇེ་ཆེར་བཏང་སྟེ། ཞིང་ཆེན་ནང་ཁུལ་གྱི་མཐོ་རིམ་སློབ་གླིང་གི་སྔོན་འགྲོ་སློབ་གསོའི་ཆེད་ལས་ལེགས་པོར་བསྒྲུབ་པ་དང་། དམའ་འབྲིང་མཐར་ཕྱིན་པ་ནས་བཟུང་ལོ་ལྔའི་ལམ་ལུགས་ཀྱི་སྔོན་འགྲོ་སློབ་གསོའི་ཆེད་སྦྱོང་བསླབ་གནས་ཀྱི་དགེ་རྒན་གསོ་སྐྱོང་རྣམ་པ་ཧུར་ཐག་སྒོས་འཚོལ་ཞིབ་བྱ་དགོས། དགེ་རྒན་གྱི་ཀུན་སྤྱོད་སློབ་གསོ་དང་ལས་རིགས་ཀུན་སྤྱོད་སློབ་གསོར་ཤུགས་སྣོན་རྒྱག་པ་དང། ཕྱོགས་བསྡུས་སྤུས་ཚད་དང་ཆེད་ལས་ནུས་པ་དང་ལག་ལེན་ནུས་པ་གསོ་སྐྱོང་བྱེད་ཤུགས་ཇེ་དྲག་ཏུ་བཏང་ཏེ། གསོ་སྐྱོང་གི་སྤུས་ཚད་མཐོར་འདེགས་སུ་གཏང་དགོས། བྱིས་སྐྱོང་ཁང་གི་དགེ་རྒན་ཡོངས་གསོ་སྦྱོང་བྱེད་པའི་ལམ་ལུགས་ལག་བསྟར་བྱས་ཏེ། རྣམ་པ་མི་འདྲ་བ་མང་པོར་བརྟེན་ནས་དགེ་རྒན་གསོ་སྦྱོང་བྱེད་པར་ཤུགས་སྣོན་རྒྱག་པ་དང་། གསོ་སྦྱོང་གི་ཁ་གཏད་རང་བཞིན་དང་དངོས་ཕན་རང་བཞིན་ཇེ་དྲག་ཏུ་གཏོང་བར་གཙིགས་འཛིན་བྱེད་དགོས་ལ། དགེ་རྒན་གྱི་ཆེད་ལས་ནུས་པ་དང་གསོ་སྐྱོང་སློབ་ཁྲིད་ཀྱི་ཆུ་ཚད་ཤུགས་ཆེན་པོས་མཐོར་འདེགས་སུ་གཏོང་བ་དང་། གཙོ་བོར་གཞི་རིམ་ལ་ཁ་ཕྱོགས་པ་དང་རོང་འབྲོག་ཁུལ་ལ་ཁ་ཕྱོགས་པའི་རྐང་འཛིན་འགོ་གཙོ་དང་དགེ་རྒན་ཁག་ཅིག་གསོ་སྐྱོང་བྱ་དགོས།
(བཅོ་ལྔ) དགེ་རྒན་གྱི་ཐོབ་ཆ་ཧུར་ཐག་སྒོས་ཇེ་མཐོར་གཏང་དགོས། བྱིས་སྐྱོང་ཁང་སྒྲུབ་མཁན་གྱིས་གཞུང་གཉེར་བྱིས་སྐྱོང་ཁང་གི་སྒྲིག་ལུགས་ནང་མེད་པའི་དགེ་རྒན་དང་དམངས་གཉེར་བྱིས་སྐྱོང་ཁང་གི་དགེ་རྒན་ལ་ཁྲིམས་ལྟར་ངལ་རྩོལ་གན་རྒྱ་འཇོག་པ་དང་། དེའི་གླ་ཕོགས་ཐོབ་ཆ་ནི་སྒྲུབ་མཁན་གྱིས་སྤྱི་ཚོགས་ཆ་སྙོམས་ཀྱི་གླ་ཕོགས་ཆུ་ཚད་གཞིར་བཟུང་ནས་ཁྲིམས་ལྟར་འགན་སྲུང་བྱེད་དགོས་པར་མ་ཟད། དངུལ་གྲངས་དང་རྣམ་གྲངས་འདང་ངེས་སྒོས་སྤྱི་ཚོགས་འགན་སྲུང་དང་སྡོད་ཁང་སྤྱི་གསོག་མ་དངུལ་སྤྲོད་དགོས་ལ། 2020ལོར་བསླེབ་དུས། གཞི་རྩའི་ཆ་ནས་བྱིས་སྐྱོང་ཁང་གི་དགེ་རྒན་ཡོངས་སྤྱི་ཚོགས་འགན་སྲུང་མ་ལག་ནང་དུ་བསྡུ་བ་མངོན་འགྱུར་བྱ་དགོས། གཞུང་གཉེར་བྱིས་སྐྱོང་ཁང་གི་སྒྲིག་ལུགས་ནང་མེད་པའི་དགེ་རྒན་དང་དམངས་གཉེར་བྱིས་སྐྱོང་ཁང་གི་དགེ་རྒན་གྱི་གླ་ཕོགས་རིམ་བཞིན་ཇེ་མཐོར་གཏོང་དགོས་ལ། ལས་ཀ་འདྲ་ཡང་གླ་ཕོགས་མི་འདྲ་བའི་གནད་དོན་ཐག་གཅོད་བྱ་དགོས། ཞིང་སྡེའི་དགེ་རྒན་གྱི་འཚོ་བའི་ཁ་གསབ་རོགས་དངུལ་དང་བྱ་བའི་གསབ་སྣོན་ལམ་ལུགས་དོན་འཁྱོལ་དང་། ལས་གནས་ཀྱི་ལས་ཕྱོད་གླ་ཕོགས་ལམ་ལུགས་ལག་བསྟར་བྱ་དགོས་པ་དང་། བྱིས་སྐྱོང་ཁང་གི་དགེ་རྒན་གྱི་ལས་ཐོབ(ལས་གནས)དཔྱད་ཞིབ་ལམ་ལུགས་འཐུས་ཚང་དུ་གཏོང་བ་དང། གཙོ་བོར་རོང་འབྲོག་ཁུལ་གྱི་བྱིས་སྐྱོང་ཁང་གི་དགེ་རྒན་ལ་ཁ་ཕྱོགས་དགོས། གྲོང་རྡལ(རྫོང་མཁར་གནས་ས་མི་འདུ)དང་གྲོང་རྡལ་མན་གྱི་སློབ་གྲྭའི་སློབ་ཁྲིད་བྱེད་བཞིན་པའི་དགེ་རྒན་གྱིས་ཁྱོན་བསྡོམས20དང་ལོ10ཡན་ལ་སློབ་ཁྲིད་བྱས་མྱོང་ཞིང་འདས་པའི་ལོ་འཁོར་སོ་སོའི་དཔྱད་ཞིབ་བྱས་འབྲས་ཚད་ལྡན་ཡན་ཡིན་ན། ད་ཡོད་ལས་ཁུངས་ཀྱིས་འོས་སྦྱོར་བྱས་ཤིང། སློབ་གསོ་གཙོ་འགན་ལས་ཁུངས་ཀྱིས་ཞིབ་བཤེར་གཏན་འབེབས་བྱས་རྗེས། སྤྱི་བསྒྲགས་བྱས་པར་བསམ་འཆར་མི་འཐད་པ་མེད་ཚེ། ཆེད་ལས་ལག་རྩལ་ལས་གནས་ཀྱི་སྒྲིག་གཞིའི་བསྡུར་ཚད་ཀྱི་ཚད་བཀག་མེད་པར་ཐད་ཀར་དུ་མཐོ་རིམ་དང་འབྲིང་རིམ་ཆེད་ལས་ལག་རྩལ་ཐོབ་ཐང་དཔྱད་ཞིབ་ཏུ་ཞུགས་ཆོག
དྲུག ནང་སྙིང་གོང་སྤེལ་དུ་བཏང་ནས། གསོ་སྐྱོང་དང་སློབ་ཁྲིད་ཀྱི་སྤུས་ཚད་མཐོར་འདེགས་སུ་གཏང་དགོས།
(བཅུ་དྲུག)ཚན་རིག་དང་མཐུན་པའི་གསོ་སྐྱོང་དང་སློབ་ཁྲིད་ལག་བསྟར་བྱ་དགོས། བྱིས་པའི་ལུས་སེམས་ཡར་རྒྱས་ཀྱི་ཆོས་ཉིད་བརྩི་སྲུང་དང་ནི་སྒེར་གྱི་བར་ཁྱད་བརྩི་མཐོང་བྱས་ཏེ། རོལ་རྩེད་ནི་གཞི་རྩའི་སློབ་ཁྲིད་བྱ་འགུལ་ཡིན་པ་རྒྱུན་འཁྱོངས་དང་། བྱིས་པའི་ལུས་སེམས་ཕྱོགས་ཡོངས་ནས་བདེ་ཐང་ངང་ཡར་རྒྱས་འགྲོ་བར་ཁག་ཐེག་བྱ་དགོས། བྱིས་སྐྱོང་ཁང་དུ་སློབ་ཆུང་གི་ལོ་རིམ་དམའ་བའི་སློབ་དེབ་བཀོལ་མི་ཆོག་ལ། སྔོན་ནས་སློབ་ཆུང་གི་སློབ་གསོའི་ནང་དོན་འཁྲིད་པ་གཏན་འགོག་བྱས་ཏེ། “སློབ་ཆུང་ཅན”དུ་ཕྱོགས་པར་ཏན་ཏིག་གིས་སྔོན་འགོག་དང་དག་བཅོས་བྱ་དགོས། རྫོང་རེ་སྡེ་ཚན་དུ་བྱས་ཏེ་ཆེད་ལས་དང་ཞོར་གཉེར་གྱི་སློབ་ཁྲིད་ཞིབ་འཇུག་པའི་དཔུང་ཁག་སྒྲིག་འཛུགས་བྱེད་པ་དང། སློབ་ཁྲིད་ཞིབ་འཇུག་དང་མཛུབ་སྟོན་གྱི་རྐྱེན་སྲོལ་འཛུགས་པ་དང་། མངའ་ཁོངས་ཀྱི་སློབ་ཁྲིད་ཞིབ་འཇུག་དང་བྱིས་སྐྱོང་ཁང་གི་སློབ་ཁྲིད་ཞིབ་འཇུག་ལག་བསྟར་བྱ་དགོས། ས་གནས་སོ་སོས་ཞིང་ཆེན་རིམ་པ་དང་གྲོང་ཁྱེར(ཁུལ)རིམ་པའི་དཔེ་སྟོན་བྱིས་སྐྱོང་ཁང་གསར་སྐྲུན་ལ་སྐུལ་མ་བཏང་སྟེ། མུ་མཐུད་དུ་སློབ་གསོའི་ཐོན་ཁུངས་ལེགས་སྒྱུར་བྱེད་པ་ཇེ་ཆེར་གཏང་དགོས། དཔེ་སྟོན་ཁང་དང་གྲོང་ཁྱེར་དང་གྲོང་གསེབ་ཀྱི་ཆ་རྐྱེན་ཞན་པའི་བྱིས་སྐྱོང་ཁང་བར་གྱི་ཁ་གཏད་རོགས་སྐྱོར་བྱ་བར་སྐུལ་འདེད་གཏིང་ཟབ་བྱེད་པ་དང། ཞོར་དང་ཟུར་གྱི་སྐུལ་འཁྲིད་བྱེད་ནུས་འདོན་སྤེལ་བྱས་ནས། རིམ་པ་སོ་སོ་དང་རིགས་སོ་སོའི་བྱིས་སྐྱོང་ཁང་གི་གསོ་སྐྱོང་དང་སློབ་ཁྲིད་ཀྱི་སྤུས་ཚད་མཐོར་འདེགས་སུ་གཏང་དགོས།
(བཅུ་བདུན) མི་རིགས་ས་ཁུལ་གྱི་བྱིས་སྐྱོང་ཁང་གི་གསོ་སྐྱོང་དང་སློབ་ཁྲིད་ཀྱི་སྤུས་ཚད་མཐོར་འདེགས་སུ་གཏང་དགོས། 《བྱིས་སྐྱོང་ཁང་གི་བྱ་བའི་སྒྲིག་རིམ》དང《མཚོ་སྔོན་ཞིང་ཆེན་གྱི་བྱིས་སྐྱོང་ཁང་གི་གཞི་རྩའི་སྒྲུབ་གཉེར་ཚད་གཞི》དང་ཚད་རིམ་ཞིབ་དཔྱད་གཏན་འབེབས་བྱེད་ཐབས་བཅས་གཞིར་བཟུང་ནས། མི་རིགས་ས་ཁུལ་གྱི་སྔོན་འགྲོ་སློབ་གསོའི་གོང་སྤེལ་གྱི་ཕྱོགས་གསུམ་པའི་དཔྱད་དཔོག་སྤེལ་བར་འཚོལ་ཞིབ་དང་། བྱིས་སྐྱོང་ཁང་སྒྲུབ་པའི་བྱ་སྤྱོད་ལྟ་སྐུལ་བྱེད་པར་ཤུགས་སྣོན་རྒྱག་པ་དང། སློབ་སྔོན་གྱི་གསོ་སྐྱོང་དང་སློབ་ཁྲིད་ཀྱི་བྱ་འགུལ་ཚད་ལྡན་དུ་བཏང་སྟེ། གསོ་སྐྱོང་དང་སློབ་ཁྲིད་ཀྱི་སྤུས་ཚད་མུ་མཐུད་དུ་མཐོར་འདེགས་སུ་གཏང་དགོས། མི་རིགས་ས་ཁུལ་ཏུ་རྣམ་པ་མི་འདྲ་བ་མང་པོ་བརྒྱུད་དེ་སྔོན་འགྲོ་སློབ་གསོའི་དགེ་རྒན་གསོ་སྐྱོང་དང་གསོ་སྦྱོང་བྱེད་པར་སྐུལ་མ་གཏོང་དགོས་པ་དང། སྔོན་འགྲོ་སློབ་གསོའི་དགེ་རྒན་དག་ཞིང་ཆེན་ནང་ཁུལ་གྱི་ཤར་རྒྱུད་ས་ཁུལ་དང་ཞིང་ཆེན་ཕྱི་རུ་ཆེད་ལས་གསོ་སྦྱོང་ལ་འགྲོ་བར་རྒྱབ་སྐྱོར་བྱ་དགོས། མི་རིགས་ས་ཁུལ་གྱི་སྔོན་འགྲོ་སློབ་གསོའི་རོགས་སྐྱོར་མཛུབ་སྟོན་བྱེད་ཤུགས་ཇེ་དྲག་ཏུ་གཏོང་བ་དང། ཁ་གཏད་རོགས་སྐྱོར་བྱས་ཏེ་མི་རིགས་ས་ཁུལ་གྱི་བྱིས་སྐྱོང་ཁང་ཚད་གཞི་ལོངས་ཤིང་རིམ་པ་འཕར་བར་བྱས་ཏེ། མི་རིགས་ས་ཁུལ་གྱི་སྔོན་འགྲོ་སློབ་གསོ་འཕེལ་རྒྱས་འགྲོ་བར་སྐུལ་འདེད་གཏང་དགོས།
(བཅོ་བརྒྱད) སློབ་སྔོན་གྱི་དམིགས་བསལ་སློབ་གསོ་འཕེལ་རྒྱས་སུ་གཏང་དགོས། བྱིས་སྐྱོང་ཁང་དཀྱུས་མས་བྱིས་པ་དབང་བོ་སྐྱོན་ཅན་བསྡུ་ལེན་བྱེད་པར་རྒྱབ་སྐྱོར་བྱ་དགོས། དམིགས་བསལ་སློབ་གསོའི་སློབ་གྲྭ་དང་ཆ་རྐྱེན་འཛོམས་པའི་བྱིས་པའི་ཕན་བདེ་ལས་ཁུངས། བྱིས་པ་དབང་བོ་སྐྱོན་ཅན་བདེ་སོས་ལས་ཁུངས་བཅས་སུ་སློབ་སྔོན་ཁག་གམ་ཡང་ན་ཟུར་བཙུགས་བྱིས་སྐྱོང་ཁང(འཛིན་གྲྭ)ཁ་སྣོན་བྱ་དགོས། ཆ་རྐྱེན་འཛོམས་པའི་ས་ཁུལ་དུ་ཆེད་དུ་བྱིས་པ་དབང་བོ་སྐྱོན་ཅན་བསྡུ་ལེན་བྱེད་པའི་དམིགས་བསལ་བྱིས་སྐྱོང་ཁང་སྒྲིག་འཛུགས་བྱ་དགོས། དམིགས་བསལ་སློབ་གསོའི་ཐོན་ཁུངས་བསྡུ་རུབ་བྱས་ཏེ། ཆ་རྐྱེན་དང་འཚམ་པའི་བྱིས་པ་དབང་བོ་སྐྱོན་ཅན་ལ་བྱེད་ནུས་དཔྱད་དཔོག་དང་སྦྱོང་བརྡར། བདེ་སོས་རོགས་སྐྱོར་ཡོ་ཆས་སོགས་གཞི་རྩའི་བདེ་སོས་ཞབས་ཕྱི་འདོན་སྤྲོད་བྱེད་དགོས་པ་དང་། བྱིས་སྐྱོང་ཁང་གི་དམིགས་བསལ་སློབ་གསོའི་འཛིན་གྲྭའི་བྱིས་པ་དབང་བོ་སྐྱོན་ཅན་ལ་ཉིན་ཕྱེད་ལམ་ལུགས་དང་དུས་ཚོད་ལམ་ལུགས། མ་བུ་མཉམ་སྦྱོང་སོགས་ཀྱི་སྔ་དུས་བདེ་སོས་སློབ་གསོའི་ཞབས་ཕྱི་རྣམ་པ་སྣ་ཚོགས་འདོན་སྤྲོད་བྱེད་པར་འཚོལ་ཞིབ་བྱ་དགོས།
བདུན། འགན་སྲུང་བྱེད་ཐབས།
(བཅུ་དགུ)གཅིག་གྱུར་བཀོད་འདོམས་ལ་ཤུགས་སྣོན་བརྒྱབ་སྟེ། འགན་འཁྲི་གསལ་བོར་གཏན་འཁེལ་བྱ་དགོས། “ཞིང་ཆེན་དང་གྲོང་ཁྱེར(ཁུལ)རིམ་པ་གཉིས་ཀྱིས་གཅིག་གྱུར་བཀོད་འདོམས་དང་མཐུན་སྦྱོར་སྐུལ་ཁྲིད་བྱེད་ཅིང། རྫོང་རིམ་པ་གཙོ་བྱེད་པའི”སྔོན་འགྲོ་སློབ་གསོའི་དོ་དམ་སྒྲིག་གཞི་ལག་བསྟར་བྱས་ཏེ། རྫོང་རིམ་པའི་སྲིད་གཞུང་གི་གཙོ་གཞིའི་འགན་འཁྲི་དོན་འཁྱོལ་དང། གྲོང་རྡལ་སྲིད་གཞུང་གི་བྱེད་ནུས་འདོན་སྤེལ་གང་ལེགས་བྱ་དགོས། སློབ་གསོའི་སྡེ་ཁག་གིས་གཙོ་གཉེར་བྱེད་ཅིང་འབྲེལ་ཡོད་སྡེ་ཁག་གིས་ལས་བགོས་ལྟར་འགན་འཁུར་བའི་རྐྱེན་སྲོལ་འཐུས་ཚང་དུ་བཙུགས་ཏེ། རང་འགན་རང་འཁུར་དང་མཉམ་འཛིན་མཉམ་སྐྱོང་གི་སྒོ་ནས་སྔོན་འགྲོ་སློབ་གསོ་འཕེལ་རྒྱས་སུ་གཏོང་བར་མཉམ་དུ་སྐུལ་འདེད་བྱ་དགོས། སློབ་གསོ་སྡེ་ཁག་གིས་འབྲེལ་ཡོད་སྲིད་ཇུས་ཐབས་བཀོད་སྔར་བས་འཐུས་ཚང་དུ་བཏང་ནས། ལྟ་སྐུལ་དོ་དམ་དང་ཚན་རིག་གིས་མཛུབ་སྟོན་བྱེད་ཤུགས་ཇེ་དྲག་དང་། གསོ་སྐྱོང་དང་སློབ་ཁྲིད་ཀྱི་སྤུས་ཚད་ཇེ་མཐོར་བཏང་ནས། བདེ་འཇགས་ངང་བྱིས་སྐྱོང་ཁང་སྒྲུབ་པར་ཁག་ཐེག་བྱ་དགོས། སྒྲིག་གཞིའི་སྒྲིག་ལུགས་སྡེ་ཁག་གིས་གཞུང་གཉེར་བྱིས་སྐྱོང་ཁང་གི་སྒྲིག་ལུགས་དོ་དམ་ལ་ཤུགས་སྣོན་བརྒྱབ་སྟེ། ལས་དོན་སྒྲིག་ལུགས་ཀྱི་སྤྱི་འབོར་ནང་ཚུན་ནས་སྙོམ་སྒྲིག་འོས་འཚམ་བྱ་དགོས། གོང་སྤེལ་བཅོས་སྒྱུར་སྡེ་ཁག་གིས་སྔོན་འགྲོ་སློབ་གསོ་དེ་དཔལ་འབྱོར་དང་སྤྱི་ཚོགས་གོང་སྤེལ་གྱི་འཆར་འགོད་ནང་བཞག་སྟེ། བྱིས་སྐྱོང་ཁང་འཛུགས་སྐྲུན་ལ་རྒྱབ་སྐྱོར་བྱ་དགོས། ནོར་སྲིད་སྡེ་ཁག་གིས་ནོར་སྲིད་མ་དངུལ་གཏོང་ཚད་ཇེ་མང་དུ་གཏོང་བ་དང། ཆེད་སྤྱོད་མ་དངུལ་གྱི་ལྟ་སྐུལ་དོ་དམ་ལ་ཤུགས་སྣོན་བརྒྱབ་སྟེ། སྲིད་གཞུང་གི་ཞབས་ཕྱི་ཉོ་བའི་ཁྱབ་ཁོངས་ཇེ་ཆེར་གཏང་དགོས། གྲོང་ཁྱེར་དང་གྲོང་གསེབ་འཆར་འགོད་སྡེ་ཁག་གིས་སྔོན་འགྲོ་སློབ་གསོའི་འཛུགས་སྐྲུན་འཆར་འགོད་དེ་ས་གནས་ཀྱི་གྲོང་ཁྱེར་དང་གྲོང་གསེབ་ཀྱི་སྤྱི་པའི་ཞབས་ཕྱིའི་ལེ་ལག་སྒྲིག་བཀོད་འཆར་འགོད་ནང་འཇོག་དགོས། རྒྱལ་དབང་ས་ཁོངས་ཐོན་ཁུངས་སྡེ་ཁག་གིས་སྔོན་འགྲོ་སློབ་གསོའི་འཛུགས་སྐྲུན་འཆར་འགོད་ཀྱི་སྤྱོད་ས་དེ་ས་གནས་ས་ཞིང་བཀོལ་སྤྱོད་ཀྱི་སྤྱིའི་འཆར་འགོད་ནང་བཞག་སྟེ། བྱིས་སྐྱོང་ཁང་གི་འཛུགས་སྐྲུན་སྤྱོད་སའི་དམིགས་ཚད་སྔོན་འཇོག་བྱ་དགོས། མི་ཤུགས་ཐོན་ཁུངས་དང་སྤྱི་ཚོགས་འགན་སྲུང་སྡེ་ཁག་གིས་བྱིས་སྐྱོང་ཁང་གི་དགེ་བཟོ་བའི་སྤྱི་ཚོགས་འགན་སྲུང་དང་གླ་ཕོགས་ཐོབ་ཆ་སོགས་ཀྱི་འབྲེལ་ཡོད་སྲིད་ཇུས་དོན་འཁྱོལ་བྱེད་པའི་འགན་འཁུར་དགོས། ཕྱོགས་བསྡུས་བཅོས་སྐྱོང་དང་སྤྱི་བདེ། འཕྲོད་བསྟེན། དམངས་སྲིད། བཟོ་ཚོང་། སྤུས་ཚད་ཞིབ་བཤེར། ཟས་རིགས་དང་སྨན་རྫས། བུད་མེད་ལྷན་ཚོགས། དབང་བོ་སྐྱོན་ཅན་ལྷན་ཚོགས་སོགས་སྡེ་ཁག་གིས་འགན་འཁྲི་ལས་བགོས་གཞིར་བཟུང་ནས་འབྲེལ་ཡོད་བྱ་བ་ལེགས་པོར་བསྒྲུབ་དགོས།
(ཉི་ཤུ) མ་དངུལ་གཏོང་ཚད་ཇེ་མང་དུ་བཏང་སྟེ། རོགས་སྐྱོར་དང་སྣེ་འཁྲིད་བྱ་དགོས། ས་གནས་སོ་སོས་སྔོན་འགྲོ་སློབ་གསོའི་གྲོན་དངུལ་ནོར་སྲིད་སྔོན་རྩིས་ནང་འགོད་པ་དང། ནོར་སྲིད་མ་དངུལ་གཏོང་ཚད་དངོས་གནས་ཇེ་མང་དུ་བཏང་སྟེ། ནོར་སྲིད་རང་བཞིན་གྱི་སྔོན་འགྲོ་སློབ་གསོའི་གྲོན་དངུལ་གྱིས་རིམ་པ་དེ་གའི་ནོར་སྲིད་རང་བཞིན་གྱི་སློབ་གསོའི་གྲོན་དངུལ་ལས་སྡུར་ཚད་འོས་འཚམ་ཟིན་ཐུབ་པ་བྱ་དགོས། སྔོན་འགྲོ་སློབ་གསོར་གྲོན་དངུལ་གཏོང་ཚད་བརྟན་འཇགས་ངང་འཕར་སྣོན་བྱེད་པའི་རྐྱེན་སྲོལ་འཐུས་ཚང་དུ་གཏང་དགོས། ས་གནས་སོ་སོས་དོན་དངོས་གནས་ཚུལ་ལྟར་ཞིབ་འཇུག་བྱས་ནས་རང་ས་ཁུལ་གྱི་གཞུང་གཉེར་བྱིས་སྐྱོང་ཁང་གི་སློབ་མའི་ཆ་སྙོམས་ཀྱི་གྲོན་དངུལ་ཚད་གཞི་དང་སློབ་མའི་ཆ་སྙོམས་ཀྱི་ནོར་སྲིད་དངུལ་གཏོང་ཚད་གཞི་གཏན་འབེབས་བྱ་དགོས། ཀྲུང་དབྱང་ནོར་སྲིད་ཀྱི་རྒྱབ་སྐྱོར་ཧུར་ཐག་གིས་བརྩོན་ལེན་བྱེད་པ་དང་། ཞིང་ཆེན་རིམ་པའི་ནོར་སྲིད་མ་དངུལ་གཏོང་ཚད་ཇེ་ཆེ་མང་དུ་བཏང་སྟེ། ཚད་ཆེས་མཐོན་པོའི་སྒོ་ནས་ཞིང་སྡེ་དང་དབུལ་ཕོངས་དང་མི་རིགས་ས་ཆ་སོགས་ཆ་རྐྱེན་ཞན་པའི་ས་ཁུལ་དུ་གསེག་གཞོལ་བྱ་དགོས། གྲོང་ཁྱེར(ཁུལ)དང་རྫོང་གཙོ་བོར་འཛིན་པ་དང་ཞིང་ཆེན་རིམ་པས་ཁ་གསབ་རོགས་སྐྱོར་འོས་འཚམ་བྱེད་པའི་རྩ་དོན་གཞིར་བཟུང་ནས། ཞིང་ཆེན་ཡོངས་ཀྱི་སྔོན་འགྲོ་སློབ་གསོའི་ཁ་གསབ་རོགས་སྐྱོར་སྲིད་ཇུས་འཐུས་ཚང་དུ་གཏང་དགོས། བྱ་དགའི་ཁ་གསབ་རྐྱེན་སྲོལ་འཛུགས་པ་དང་། སྔོན་འགྲོ་སློབ་གསོ་གོང་སྤེལ་གཏོང་བའི་སྔོན་ཐོན་རྫོང་གསར་སྐྲུན་བྱེད་པའི་བྱ་འགུལ་སྤེལ་ནས། རྫོང་རིམ་པའི་མི་དམངས་སྲིད་གཞུང་གི་སྔོན་འགྲོ་སློབ་གསོ་གོང་སྤེལ་དུ་གཏོང་བའི་ཧུར་བརྩོན་བྱེད་སེམས་མཐོར་འདེགས་སུ་གཏང་དགོས།
(ཉེར་གཅིག) དཔྱད་དཔོག་དང་སྐུལ་ཁྲིད་བྱས་ཏེ། འཕེལ་རྒྱས་འགྲོ་བར་སྐུལ་འདེད་གཏང་དགོས། བྱིས་སྐྱོང་ཁང་གི་ཆོག་འཐུས་ལམ་ལུགས་ལག་བསྟར་ནན་མོ་བྱས་ཏེ། ཆོག་མཆན་ཐོབ་མེད་པར་སྡེ་ཚན་དང་མི་སྒེར་གང་གིས་ཀྱང་བྱིས་སྐྱོང་ཁང་གཉེར་མི་ཆོག་ལ། འཛིན་ཡིག་མེད་པའི་བྱིས་སྐྱོང་ཁང་མེད་པར་གཏང་དགོས། ལྟེ་བའི་བྱིས་སྐྱོང་ཁང་ལ་གཞི་བཅོལ་བའི་ལས་སྒོའི་དོ་དམ་མ་དཔེ་འཚོལ་ཞིབ་བྱེད་པ་དང། མཐའ་འཁོབ་ཀྱི་བྱིས་སྐྱོང་ཁང་དང་སློབ་སྐྱོར་བྱེད་གནས་ཀྱི་གསོ་སྐྱོང་དང་སློབ་ཁྲིད་ཀྱི་སྤུས་ཚད་མཐོར་འདེགས་སུ་གཏོང་བར་མཛུབ་སྟོན་དང་རོགས་སྐྱོར་བྱ་དགོས། སྡེ་ཁུལ་དང་ཁྱིམ་བདག་ཐེ་ཞུགས་བྱེད་པའི་བྱིས་སྐྱོང་ཁང་གི་དོ་དམ་དང་ལྟ་སྐུལ་རྐྱེན་སྲོལ་འཐུས་ཚང་དུ་བཏང་སྟེ། དམངས་གཙོའི་དོ་དམ་དང་ནུས་ལྡན་གྱི་ལྟ་སྐུལ་ཡོད་པ་མངོན་འགྱུར་བྱ་དགོས། སྔོན་འགྲོ་སློབ་གསོའི་དོ་དམ་སྟོབས་ཤུགས་སྔར་བས་ཕུན་སུམ་ཚོགས་པར་བཏང་སྟེ། བྱིས་སྐྱོང་ཁང་གཉེར་བའི་བབ་ཐོབ་དང་དགེ་རྒན་གྱི་ཀུན་སྤྱོད། དགེ་རྒན་གྱི་ཐོབ་ཐང་། སྒྲུབ་གཉེར་བྱ་སྤྱོད། ནོར་སྲིད་དོ་དམ། སློབ་རའི་བདེ་འཇགས་སོགས་ཐད་ཀྱི་ལྟ་སྐུལ་དོ་དམ་ལ་ཤུགས་སྣོན་བརྒྱག་དགོས། གཞུང་གཉེར་བྱིས་སྐྱོང་ཁང་གི་ལོ་འཁོར་དཔྱད་ཞིབ་ལམ་ལུགས་དང་དམངས་གཉེར་བྱིས་སྐྱོང་ཁང་གི་ལོ་བཤེར་ལམ་ལུགས་ལག་བསྟར་བྱས་ཏེ། དཔྱད་ཞིབ་དང་ཞིབ་བཤེར་བྱས་འབྲས་དུས་ཐོག་ཏུ་སྤྱི་ཚོགས་ལ་བསྒྲགས་ནས་སྤྱི་ཚོགས་ཀྱི་ལྟ་སྐུལ་དང་ལེན་བྱ་དགོས། རིམ་པ་སོ་སོའི་སྲིད་གཞུང་གི་སློབ་གསོ་སྐུལ་ཁྲིད་སྡེ་ཁག་གིས་སྔོན་འགྲོ་སློབ་གསོའི་བྱ་གཞག་གོང་སྤེལ་དང་། གྲོན་དངུལ་གཏོང་འཇོག ཚད་གཞི་ཅན་གྱི་སྒོ་ནས་བྱིས་སྐྱོང་ཁང་སྒྲུབ་གཉེར། དགེ་རྒན་སྒྲིག་སྦྱོར། དགེ་རྒན་གྱི་ཐོབ་ཆ་སོགས་ཀྱི་ཐད་ལ་སྐུལ་ཁྲིད་ཞིབ་བཤེར་བྱེད་པར་ཤུགས་སྣོན་བརྒྱབ་སྟེ། སྲིད་ཇུས་དོན་ཐོག་ཏུ་འཁྱོལ་བར་ཁག་ཐེག་བྱ་དགོས།
(ཉེར་གཉིས) དྲིལ་སྒྲོག་བྱེད་ཤུགས་ཇེ་ཆེར་བཏང་ནས། ཁོར་ཡུག་གི་སྣང་ཚུལ་ལེགས་པོ་བསྐྲུན་དགོས། དྲ་རྒྱ་དང་བརྙན་འཕྲིན། ཚགས་པར་དུས་དེབ་སོགས་སྨྱན་བྱེད་བཀོལ་སྤྱོད་གང་ལེགས་བྱེད་པ་དང། རྣམ་པ་མི་འདྲ་བ་མང་པོ་བརྒྱུད་ནས་དྲིལ་སྒྲོག་བྱེད་ཤུགས་ཇེ་ཆེར་བཏང་སྟེ་སྔོན་འགྲོ་སློབ་གསོའི་འབྲེལ་ཡོད་སྲིད་ཇུས་ཁྲིམས་སྲོལ་དང་། སྔོན་འགྲོ་སློབ་གསོ་འཕེལ་རྒྱས་སུ་གཏོང་བའི་དོན་སྙིང་གལ་ཆེན། ཕུལ་བྱུང་དཔེ་སྟོན་གྱི་བྱིས་སྐྱོང་ཁང་སྒྲུབ་གཉེར་ཉམས་མྱོང་དང་སྔོན་འགྲོ་སློབ་གསོའི་ཆོས་ཉིད། ཚན་རིག་དང་མཐུན་པའི་བྱིས་སྐྱོང་ཤེས་བྱ་སོགས་རྒྱ་ཆེར་དྲིལ་སྒྲོག་བྱས་ནས། སྤྱི་ཚོགས་དང་ཁྱིམ་བདག་གི་སྔོན་འགྲོ་སློབ་གསོར་གོ་རྟོགས་ལོན་ཚད་ཇེ་མཐོ་རུ་བཏང་སྟེ། སྤྱི་ཚོགས་ཡོངས་ཀྱིས་སྔོན་འགྲོ་སློབ་གསོའི་འཕེལ་རྒྱས་ལ་དོ་ཁུར་དང་རྒྱབ་སྐྱོར་བྱེད་པའི་ཁོར་ཡུག་གི་སྣང་ཚུལ་ལེགས་པོ་ཞིག་བསྐྲུན་དགོས།
བསམ་འཆར་འདི2018ལོའི་ཟླ1པོའི་ཚེས30ཉིན་ནས་ལག་བསྟར་བྱ་དགོས།
2017ལོའི་ཟླ12པའི་ཚེས31ཉིན།


c: text/html

text:
2018-05-11
1998ལོར། རྣམ་རྒྱལ་སི་ཁྲོན་ཞིང་ཆེན་བོད་ཡིག་སློབ་གྲྭར་སློབ་གཉེར་དུ་ཞུགས་རིང་རྒྱ་བོད་ཡིག་བསྒྱུར་སྐོར་གྱི་རིགས་པའི་གཞུང་ལུགས་ཐད་སློབ་སྦྱོང་དཔྱིས་ཕྱིན་པ་བྱས་པ་དང་།བོད་རྒྱ་ཤན་སྦྱར་གྱི་སྤྱོད་འཇུག་གི་གཞུང་ལ་ཐེངས་མང་བལྟས་ཤིང་དཔེ་ཀློག་བྱས་པ་སོགས་འབད་བརྩོན་ལྷོད་མེད་བྱས་ནས་ཡིག་བསྒྱུར་གྱི་ཤེས་བྱའི་རྨང་གཞི་བརྟན་པོར་བཏིང་བ་རེད། 2002ལོར་ཁོ་རང་མཚོ་སྔོན་དགེ་འོས་སློབ་ཆེན་གྱི་བོད་རྒྱ་དབྱིན་གྱི་ཆེད་སྦྱོང་ཚན་ཁག་ཏུ་རྒྱུགས་འཕྲོད་ནས་སློབ་གཉེར་དུ་ཞུགས་རིང་ལོ་ཙཱའི་གཞུང་ལུགས་ཀྱི་དཔེ་ཆ་མང་པོ་བཀླགས་ཤིང་ཡིག་བསྒྱུར་གྱི་ལག་ལེན་དངོས་དང་འབྲེལ་ནས་སློབ་སྦྱོང་ཟབ་པོར་བྱས་པ་དང་། ཁོས་རང་གི་ཡིག་བསྒྱུར་ལག་བྲིས་མ《ཐེ་ཀོར་གྱི་སྙན་ངག་ཕྱོགས་བསྒྲིགས》དགེ་རྒན་ལ་གཟིགས་ཞིབ་ཏུ་ཕུལ་བ་ན། དགེ་རྒན་གྱིས་གདེང་འཇོག་མཐོན་པོ་གནང་བར་མ་ཟད། རང་གིས་ཀློག་བཞིན་བུ་ལ་ཉན་དུ་བཅུག་པ་དང་། མི་འདང་བ་རེ་འགའི་ཆ་ནས་ལེགས་བཅོས་ཀྱང་གནང་བ་རེད།རྣམ་རྒྱལ་གྱིས་དེ་ནི་ངའི་ཡིག་བསྒྱུར་སྐོར་གྱི་བརྩམས་ཆོས་ཐོག་མ་དེ་ཡིན་ལ། དེ་ནི་ཕྱི་རྒྱལ་གྱི་བརྩམས་ཆོས་གྲགས་ཅན་ཞིག་ཡིན་པས་བོད་ཡིག་ཏུ་བསྒྱུར་དགོས་ན་དཀའ་ངལ་མི་ཉུང་བ་ཞིག་དང་འཕྲད་སྲིད་ལ། དགེ་རྒན་གྱིས་ང་ལ་སྐུལ་ལྕག་ཆེན་པོ་གནང་བ་དེའང་བོད་རྒྱ་དང་། དབྱིན་བོད་སོགས་ཀྱི་ཡིག་སྒྱུར་ལས་ཀའི་ཁྲོད་དུ་ལོ་ཙཱའི་ཤེས་ལྡན་མི་སྣ་ད་དུང་ཅུང་དཀོན་པའི་རྒྱུ་མཚན་གྱིས་རེད་ཅེས་དང་། འགྲོ་བ་མིའི་རིགས་ཀྱི་ཕུལ་བྱུང་རིག་གནས་འདི་དག་བརྒྱུད་བསྒྲགས་བྱ་དགོས་ན། ཡིག་བསྒྱུར་ལས་དོན་པ་དག་ནི་མེད་དུ་མི་རུང་བ་ཡིན་ནོ་ཞེས་བཤད་དོ།།
རྣམ་རྒྱལ་སློབ་ཆེན་ནས་མཐར་ཕྱིན་རྗེས་སྤྱི་བདེའི་སྡེ་ཁག་ཏུ་རྒྱུགས་འཕྲོད་དེ་རྒྱལ་ཕྱི་ནང་དུ་འགྲོ་འོང་བྱེད་པར་འགྲོ་ལུགས་སྒྲུབ་སའི་ལས་སྒྲུབ་ཁང་དུ་ལས་ཀ་གཉེར་བ་དང་། ལས་གནས་དེ་རུ་བོད་རྒྱ་དབྱིན་གསུམ་གྱི་སྐད་ཡིག་བེད་སྤྱོད་ཀྱི་གོ་སྐབས་བཟང་བས་རང་ཉིད་ཀྱི་སྐད་ཡིག་དེ་དག་གི་ཆེད་ལས་ཐད་ཡར་ཐོན་ཆེན་པོ་བྱུང་བ་རེད། སྤྱི་བདེའི་སྡེ་ཁག་ཏུ་ལས་ཀ་སྒྲུབ་རིང་ཁོ་རང་ལྷོ་ནུབ་མི་རིགས་སློབ་ཆེན་གྱི་ཀྲུང་གོའི་གྲངས་ཉུང་མི་རིགས་སྐད་བརྡའི་རྩོམ་རིག་གི་ཞིབ་འཇུག་སློབ་མར་རྒྱུགས་སྤྲད་པ་དང་། 2017ལོར་རབ་འབྱམས་པའི་ཞིབ་འཇུག་སློབ་མའི་ཐོབ་ཐང་བླངས་ཏེ་སློབ་ཐོན་བྱུང་བ་རེད།
2006ལོར་རྣམ་རྒྱལ་གྱིས《མཚོན་ཆ་དང་གྱེས་པའི་སྒྲུང་།》བོད་ཡིག་ཏུ་བསྒྱུར་འགོ་བརྩམས་པ་དང་། 2016ལོའི་ཟླ་བ9པར《མཚོན་ཆ་དང་གྱེས་པའི་སྒྲུང་།》གི་བོད་འགྱུར་མ་མི་རིགས་དཔེ་སྐྲུན་ཁང་གིས་དཔེ་སྐྲུན་བྱས། 2017ལོར་བརྩམས་ཆོས་དེར༼ དཀར་མཛེས་ཁུལ་གྱི་སྐབས་གཉིས་པའི་རྩོམ་རིག་སྒྱུ་རྩལ་གྱི་བྱ་དགའ༽ ཐོབ་པ་རེད།《མཚོན་ཆ་དང་གྱེས་པའི་སྒྲུང་།》ནི་ཨ་རིའི་བརྩམས་སྒྲུང་མཁས་ཅན་ཨོའུ་ནེ་སི་ཐེ·ཧེ་མེན་ཝེ་ཡིས་བརྩམས་པའི་སྒྲུང་རིང་ཞིག་ཡིན་ཞིང་། བརྩམས་ཆོས་དེས་གཞོན་ནུ་ཧྥོ་རུའེ་ཏེ་ལི་ཁེ·ཧེང་ལི་དང་ནད་གཡོག་ཁེ་སི་ལིན་གཉིས་ཀྱི་བརྩེ་དུང་ཞིབ་བརྗོད་བྱས་པར་བརྒྱུད། ཁུངས་ལུང་མེད་ལ་གདུག་རྩུབ་ཆེ་བའི་དམག་འཁྲུག་གི་རྣམ་པ་གསལ་སྟོན་བྱས་པ་དང་། དམག་འཁྲུག་ལས་མི་དང་མིའི་བར་དམར་གསོད་བྱེད་པ་དང་དམག་འཁྲུག་གིས་མིའི་བསམ་པ་དང་བརྩེ་དུང་རྨེག་མེད་དུ་བཏང་བ་བཅས་མཚོན་ཡོད། ལོ་ཙཱའི་ལས་དོན་པ་ནི་མི་རིགས་དང་མི་རིགས་བར་སྐད་ཡིག་མི་འདྲ་བ་དང་རིག་གནས་མི་འདྲ་བ་སྤེལ་རེས་བྱེད་མཁན་གྱི་ཟམ་པ་ལྟ་བུ་ཞིག་ཡིན་ཏེ། གལ་ཏེ་འབྲེལ་ཟམ་དེ་ཡག་པོ་མ་བྱུང་ཚེ་གཞི་ནས་ཕན་ཚུན་འབྲེལ་མཐུན་བྱེད་པར་བར་ཆད་དང་གནོད་སྐྱོན་ཐེབས་ངེས་རེད་ཅེས་རྣམ་རྒྱལ་གྱིས་རྒྱུན་པར་རང་ཉིད་ལ་བླང་བྱ་མཐོན་པོ་བཏོན་བཞིན་ཡོད།
རྣམ་རྒྱལ་གྱིས་སྐད་རིགས་མི་འདྲ་བའི་བརྩམས་ཆོས་གསར་རྩོམ་བྱ་རྒྱུ་ནི་རང་གི་མི་ཚེའི་ཁྲོད་ཀྱི་མེད་དུ་མི་རུང་བའི་བྱ་བ་ཞིག་ཡིན་ལ།ངས་ཅི་འཇོན་གང་ནུས་ཀྱིས་བོད་མི་རིགས་ཀྱིས་མཐོང་འདོད་ལ་ཉན་སྤྲོ་བའི་བརྩམས་ཆོས་རེ་གསར་རྩོམ་བྱེད་པར་འབད་བརྩོན་བྱ་ངེས་ཡིན་ཞེས་བཤད་པ་དང་།《མཚོན་ཆ་དང་གྱེས་པའི་སྒྲུང་།》བོད་འགྱུར་མར༼ དཀར་མཛེས་ཁུལ་གྱི་སྐབས་གཉིས་པའི་རྩོམ་རིག་སྒྱུ་རྩལ་གྱི་བྱ་དགའ ༽ ཐོབ་པ་དེས་རང་ཉིད་ཀྱི་ལོ་ཙཱའི་བྱ་བར་སྐུལ་ལྕག་ཤིག་གི་ཚད་དུ་མ་ཟད། རྒྱ་ཆེ་བའི་ལོ་ཙཱའི་ལས་དོན་པ་དག་ལ་དེ་བས་རྒྱབ་སྐྱོར་དང་མཐོང་ཆེན་གནང་བ་རེད་ཅེས་དང་། ལོ་ཙཱའི་ལས་དོན་དེ་སིལ་སྡོང་ཞིག་ལ་ཆ་བཞག་ནས་བཤད་ན། སྤྱི་ཚོགས་ཀྱིས་དེ་ལ་བརྩི་མཐོང་དང་རྒྱབ་སྐྱོར་གནང་བ་ནི་ལུད་འཇོག་པ་ལྟ་བུ་རེད། ས་གཤིས་ཀྱི་བཟང་ངན་དང་ཆུ་ལུད་ཀྱི་རྒྱུ་རྐྱེན་གྱིས་ཐད་ཀར་དེའི་འབྲས་བུ་སྨིན་ཚུལ་ལ་ཤུགས་རྐྱེན་ཐེབས་ངེས་རེད་ཅེས་བཤད་དོ།།
ད་ཆ་རྣམ་རྒྱལ་གྱིས་བོད་རིགས་དཀྱུས་མ་ཞིག་གིས་ཇི་ལྟར་བྱས་ནས་དུས་རབས་གསར་པར་བསུ་མ་ཞུ་བ་དང་། དུས་རབས་གསར་པའི་ནང་ཁོ་ཚོས་ཇི་ལྟར་བྱས་ཏེ་འཚོ་བ་རོལ་ཞིང་དེ་མཚུངས་ཀྱི་འགྱུར་ལྡོག་སོགས་ཀྱི་བརྗོད་གཞིར་གཞིགས་ནས་རྒྱ་ཡིག་གི་བརྩམས་སྒྲུང་ཕྱོགས་བསྒྲིགས་ཐུང་གྲས་ཤིག་འབྲི་བཞིན་ཡོད། ཕྱིན་ཆད་ཁོས་ད་དུང་བརྩམས་སྒྲུང་རིང་གྲས་ཤིག་བྲི་རྒྱུའི་འཆར་གཞི་ཡོད་ལ། རང་གི་ནུས་པས་གང་ལྕོགས་ཀྱིས་བརྩམས་སྒྲུང་དང་སྙན་ངག་གསར་རྩོམ་གྱི་ཁ་ཕྱོགས་ལ་དམིགས་ཏེ་མུ་མཐུད་དེ་བོད་རྒྱ་དབྱིན་གསུམ་གྱི་གསར་རྩོམ་ལ་འཇུག་རྒྱུ་དང་། ཀློག་པ་པོ་དེ་བས་མང་པོ་ཞིག་ལ་སྐད་ཡིག་རིག་གནས་ཀྱི་ཡིད་དབང་འགུག་ཤུགས་ཇེ་ཆེར་དང་མྱོང་ཚོར་ཇེ་ཟབ་ཏུ་གཏང་བར་འབད་བརྩོན་ལྷོད་མེད་བྱ་རྒྱུ་ཡིན་ཞེས་སྤྲོ་བའི་ཉམས་དང་བཅས་ཏེ་དེ་ལྟར་བཤད་དོ།།
དོ་སྣང་ཆེ་བའི་རྩོམ།
རྩོམ་གསར། 10

robotstxt: allowed

filter: keep


text:
——བརྙན་འཕྲིན་ཟློས་གར་《མི་ཡུལ་བརྗེ་བ》ཞེས་པ་ལ་དཔྱད་པ།
ལི་ཀྲུན།
ཀྲུང་གོ་གསར་པ་དབུ་བརྙེས་པ་ནི་ཀྲུང་གོའི་ལོ་རྒྱུས་སྟེང་གནམ་ས་གོ་འབྱེད་པའི་རླབས་ཆེ་བའི་བྱ་གཞག་ཅིག་ཡིན་ལ། འཛམ་གླིང་གི་འཕེལ་རྒྱས་བརྒྱུད་རིམ་ལ་འགྱུར་ལྡོག་གཏོང་བའི་དོན་ཚན་ཆེན་མོ་ཞིག་ཀྱང་ཡིན། སྒྱུ་རྩལ་གསར་རྩོམ་གྱི་བརྗོད་དོན་ཐོན་ཁུངས་ཕུན་སུམ་ཚོགས་པ་ཞིག་ཡིན་ལ། སྔོག་འདོན་ཟབ་མོ་བྱས་ཐེངས་རེ་རེར་གྲུབ་འབྲས་གསར་པ་རེ་རེ་ཐོབ་ཡོད། དེར་བརྟེན། ཝང་ཁྲའོ་ཀྲུའུ་འཁྲབ་གཞུང་རྩོམ་པ་བྱེད་པའི་《མི་ཡུལ་བརྗེ་བ》(ཀྲུང་གུང་ཐེན་ཅིན་གྲོང་ཨུ་དྲིལ་བསྒྲགས་པུའུ་དང་། ཀྲུང་དབྱང་བརྙན་འཕྲིན་ཁང་། ཐེན་ཅིན་རྒྱང་བསྒྲོགས་བརྙན་འཕྲིན་ཁང་གི་མཉམ་དུ་བཏོན་པ)ལོ་གསར་གྱི་འགོ་ཚུགས་པའི་ཟློས་གར་ཡིན་པའི་ཆ་ནས་ཀྲུང་དབྱང་བརྙན་འཕྲིན་ཁང་ནས་བཏང་རྗེས། ལྟད་མོ་བ་རྣམས་ལ་ངོ་མཚར་གསར་པ་བསྐྲུན་ཡོད། དེ་ནི་གསར་རྩོམ་མཁན་གྱིས་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཉིད་དུས་རབས་གསར་པའི་ནང་སླེབས་པའི་མཐོ་ཚད་ནས་ལངས་ཏེ། སྒྱུ་རྩལ་གྱིས་འཛམ་གླིང་རྒྱུས་ལོན་བྱེད་པའི་ཐབས་ཤེས་ལ་བརྟེན་ནས་རྒྱལ་ཁབ་དབུ་བརྙེས་པའི་ལོ་རྒྱུས་ལ་ཆེད་དུ་སྒྲིག་པའི་བརྩེ་སེམས་ཟབ་པའི་ཕྱི་དྲན་དང་མཐོང་རྙེད་ཅིག་རེད། ཟློས་གར་གྱི་མཐོང་རྒྱ་ཧ་ཅང་ཆེ་ལ། ནང་དོན་ཧ་ཅང་ཕུན་སུམ་ཚོགས། བསམ་པའི་འདྲི་བ་ཧ་ཅང་རྣོན་པོ་ཡིན་ལ། ལོ་རྒྱུས་མཚོན་པའི་སྙན་ངག་གི་སྤུས་ཚད་ཧ་ཅང་རང་རྟོགས་ཡིན་པ་བཅས་ཀྱིས་རིགས་འདྲ་བའི་གློག་བརྙན་དང་བརྙན་འཕྲིན་ཟློས་གར་གྱི་ཚད་ཤིང་མཐོ་པོ་ཞིག་ཏུ་བསྐྲུན་ཡོད།
གལ་ཆེའི་གསར་བརྗེའི་ལོ་རྒྱུས་བརྗོད་དོན་ཟློས་གར་ཧ་ཅང་འགངས་ཆེ་བའི་རྒྱུ་མཚན་ནི། དེས་གསར་བརྗེའི་འགོ་ཁྲིད་མི་སྣ་མཚོན་སྟངས་བྱེད་ཡུལ་གཙོ་བོ་བྱེད་དགོས་པ་མ་ཟད། དོན་བརྗོད་ཀྱི་ཐོག་ངེས་པར་དུ་“དོན་ཆེན་རྫུན་བཟོས་མིན་པ་དང་དོན་ཆུང་སྒྱུ་རྩལ་གྱིས་རྩོམ་པའི་”གསར་རྩོམ་གྱི་རྩ་དོན་བརྩི་སྲུང་བྱེད་དགོས། ཡིད་ཕངས་པ་ཞིག་ནི། ཉེ་བའི་ལོ་འགའི་རིང་ངང་ཐུང་སྤྱོད་སྲོལ་གྱིས་ཤུགས་རྐྱེན་འོག གལ་ཆེའི་བརྗོད་དོན་ཟློས་གར་འགའ་ཞིག་ལ་གལ་ཆེའི་ལོ་རྒྱུས་རང་བཞིན་ཇེ་ཉུང་ནས་ཇེ་ཉུང་དུ་ཕྱིན་པའི་སྣང་ཚུལ་འབྱུང་གིན་ཡོད། དུས་སྐབས་འདིར། 《མི་ཡུལ་བརྗེ་བ》ཞེས་པའི་གསར་རྩོམ་མཁན་གྱི་ལས་སྟངས་ནི་ཏག་ཏག་རྒྱབ་འགལ་ཡིན་པ་སྟེ། ཁོང་ཚོས་ལོ་རྒྱུས་ལ་བརྩི་སྲུང་བྱེད་པའི་སྒོ་ནས། ཐེངས་དང་པོར་ཕིན་ཅིན་དམག་འཐབ་ནས་ཀྲུང་དབྱང་པེ་ཅིན་དུ་སྤོ་བ། ཀྲུང་གོ་གསར་པ་དབུ་བརྙེས་པ་ནས་མེ་འགོག་ཁྲའོ་རོགས་བྱེད་པ། སྐབས་དང་པོའི་ལོ་ལྔའི་འཆར་གཞི་བཏོན་པ་བཅས་རླབས་ཆེ་བའི་ལོ་རྒྱུས་ཀྱི་བརྒྱུད་རིམ་མ་ལག་ལྡན་པ་དང་སྒྱུ་རྩལ་ལྡན་པའི་སྒོ་ནས་མཚོན་ཡོད་པ་མ་ཟད། ད་དུང་ཚང་མ་ལོ་རྒྱུས་ཀྱི་དོན་དངོས་དང་ནན་ཏན་གྱིས་བསྡུར་བ་བྱས་ཐུབ་པས། སྣང་བརྙན་ལྡན་པའི་ལོ་རྒྱུས་ཀྱི་སློབ་ཚན་ཞིག་རེད་ཅེས་བརྗོད་ཆོག དེ་དང་དུས་མཚུངས་སུ། གསར་རྩོམ་མཁན་གྱིས་བྱེ་བྲག་གི་བྱུང་ཚུལ་དང་ཞིབ་ཕྲའི་འབྲི་སྟངས་ཐོག་བསམ་གཞིགས་ཀྱི་གཤོག་ཟུང་བརྐྱངས་ནས་ཡིད་དབང་འཕྲོག་པའི་སྒྱུ་རྩལ་བརྩམས་ཡོད། ཡིན་ན་ཡང་ལོ་རྒྱུས་ཀྱི་འཕེལ་རྒྱས་གཏན་ཚིགས་དང་མི་སྣའི་གཤིས་ཀ་འཕེལ་རྒྱས་ཀྱི་གཏན་ཚིགས་དང་རྦད་དེ་མཐུན་པ་ཞིག་ཡིན་པས། རང་གར་དུ་རྩོམ་པའི་བྱེད་ཐབས་དང་མཚམས་ཐིག་ཕྱེ་ཡོད། དཔེར་ན། བརྙན་འཕྲིན་ནང་མའོ་ཙེ་ཏུང་གིས་ཅང་ཅེ་ཧྲི་ཕམ་ཁ་ལོན་པའི་རྒྱུ་མཚན་བརྗོད་དུས་དང་། ཅང་སུང་ཁུང་ཁྲེན་བཅས་ཁྱིམ་རྒྱུད་ཆེན་མོ་བཞི་ཡིས་རྒྱལ་ཁབ་ལ་གནོད་པ་དང་མི་དམངས་ལ་གནོད་འཚེ་གཏོང་བའི་སྐབས་བཤད་པའི་“དོན་དག་གཅིག་ནི་གཏན་ཁེལ་བྱས་ཆོག་པ་ཞིག་སྟེ། ང་མའོ་ཙེ་ཏུང་དང་། ཀྲུའུ་ལའོ་ཙུང་། ད་དུང་ཀྲོའུ་ཨེན་ལའེ། ཧྲའོ་ཆི་བཅས་ནི་ཁྱིམ་རྒྱུད་ཆེན་མོ་བཞི་རུ་གཏན་ནས་འགྱུར་མི་སྲིད་”ཅེས་པ་དང་། ཀྲུའུ་ཏེ་ཡིས་ཀྲུང་གོ་གསར་བརྗེའི་བརྒྱུད་རིམ་ཁྲོད་ཀྱི་བློས་གཏོང་ཆེན་མོ་གླེང་བའི་སྐབས་“གལ་ཏེ་རྗེས་མི་ལ་ལས་ང་ཚོ་གུང་ཁྲན་ཏང་མིས་གནམ་འོག་བླངས་པའི་ལོ་རྒྱུས་ལ་ཁས་མི་བླངས་ན། དེ་ནི་ཉུལ་མ་རེད་”ཅེས་བརྗོད་པ། ཀྲོའུ་ཨེན་ལའེ་ཡིས་བོད་ཞི་བས་བཅིངས་འགྲོལ་གཏོང་བའི་སྐབས་བརྗོད་པའི་“རང་རྒྱལ་གྱི་བོད་ལྗོངས་ལ་བསམ་ངན་བཅངས་པའི་བཙན་རྒྱལ་རིང་ལུགས་རྒྱལ་ཁབ་ཀྱིས་ད་དུང་ཕུང་དཀྲུག་བྱེད་རྒྱུ་རེད་”ཅེས་པ་སོགས་ངག་སྙན་བརྗོད་བདེའི་གར་སྟེགས་ཀྱི་སྐད་ཆ་དག་ནི་གཏིང་ཟབ་མོའི་སྒོ་ནས་ཏང་གི་འགོ་ཁྲིད་མི་སྣའི་སེམས་ཁམས་འཇིག་རྟེན་དང་བླ་མེད་ཀྱི་རེ་སྙེག་མཚོན་པ་དང་། ལོ་རྒྱུས་དང་དངོས་ཡོད་ཀྱི་ནང་གནས་འབྲེལ་བ་ཕྱེ་ཞིང་། ལྟད་མོ་བ་རྣམས་ལ་ཤུགས་ཆེའི་སེམས་འགུག་ཐེབས་ས་དང་ཐུན་མོང་གི་རེ་འདུན་སློང་སའི་ཚིག་འབྲུ་ཏག་ཏག་རེད།
ལོ་རྒྱུས་མཚོན་པའི་སྙན་ངག་གི་སྤུས་ཚད་ཀྱི་སྲོག་ཤིང་ནི་རྒྱལ་ཁབ་དང་མི་རིགས་ཀྱི་མདུན་ལམ་ལས་བསྐལ་གྱི་བསམ་གཞིགས་དང་འདྲེན་པ་ཡིན། 《མི་ཡུལ་བརྗེ་བ》ལས་ཐོག་མཐའ་བར་གསུམ་དུ་ཀྲུང་གོ་གསར་པའི་ལས་བསྐལ་དེ་འཛམ་གླིང་ཡོངས་ཀྱི་གནས་བབ་འགྱུར་ལྡོག་ཁྲོད་འཇོག་སྟེ་ཞིབ་ལྟ་བྱེད་པ་དང་། ནུས་ཤུགས་ཆེན་མོས་མའོ་ཙེ་ཏུང་གིས་མཚོན་པར་བྱེད་པའི་ཀྲུང་གོ་གུང་ཁྲན་ཏང་མིས་ཅི་ལྟ་བུའི་སྒོ་ནས་རྙོག་དྲ་ཆེ་ལ་ཚོར་བ་དྲག་པོའི་རྒྱལ་སྤྱིའི་འགྲན་བསྡུར་ཁྲོད་མུ་མཐུད་དུ་རྒྱལ་ཁབ་གཅིག་འགྱུར་དང་མི་རིགས་ལ་རྒྱར་སྲུང་སྐྱོང་བྱེད་པའི་ཁྲོད་རླབས་ཆེ་བའི་གདམ་ཀ་མཛད་པ་དང་། འགྱུར་མེད་ངང་རང་ཚུགས་རང་བདག་གི་འཕེལ་རྒྱས་ཀྱི་ལམ་བུའི་ཐོག་བསྐྱོད་པ་མཚོན་ཡོད། ནན་ཅིན་བཅིངས་འགྲོལ་བཏང་རྗེས། ཨ་རིའི་གཞུང་ཚབ་སི་ཐུ་ལེ་ཏེ་ནན་ཅིན་དུ་བསྡད་པ་དང་། གྲོས་མོལ་བྱེད་འདོད་ཡོད་ལ་འབྲུ་རིགས་དང་སྲིང་བལ་སྟེར་རྒྱུ་ཡིན་ཟེར། ཡིན་ན་ཡང་སྔོན་འགྲོ་ནི་ཀྲུང་གོ་བ་ཨ་རིའི་“འབངས་མི་”བྱེད་དགོས་ཟེར། མའོ་ཙེ་ཏུང་གི་དྲིས་ལན་ནི་《ཁ་གྱེས་དང་། སི་ཐུ་ལེ་ཏེ》ཞེས་པ་དེ་རེད། ཨ་རི་སྲིད་གཞུང་གིས་མཚོ་ཐོག་བཀག་སྡོམ་བྱེད་པ་དང་ཐའེ་ཝན་གྱོད་གཞི་དང་དུ་བླངས་པར་རང་སྲིད་གཞུང་གིས་ཕྱོགས་ཡོངས་ནས་ངོ་རྒོལ་བྱས་པ་རེད། དབྱིན་ཇི་དང་ཨ་རིས་མཉམ་དུ་ང་ཚོའི་ཞིན་ཅང་ས་ཁུལ་དུ་“ཏུང་ཐུ་ཅེ་སི་ཐན་”སྤེལ་བ་རེད། མའོ་ཙེ་ཏུང་གིས་ལམ་སང་བཀའ་ཕབ་པ་དང་དམག་གྲ་སྒྲིག་བྱས་ནས་མགྱོགས་སུ་ཞིན་ཅང་ས་ཁུལ་དུ་ཕྱིན། ཨ་རིའི་དམག་གིས་འཐབ་འཛིང་ཡར་ཀླུང་གཙང་པོའི་འགྲམ་དུ་བརྒྱབ། རྒྱལ་ནང་དུ་ཉམས་པ་ཀུན་གསོ་མ་བྱུང་ངང་དུ་གནས་པའི་གནས་བབ་འོག ང་ཚོའི་དང་བླངས་དམག་གིས་འདང་ཙམ་ཡང་མ་རྒྱག་པར་ཁྲའོ་ཞན་དུ་སོང་སྟེ་ཨ་རིའི་དམག་གསུམ་བརྒྱད་ཐིག་ཏུ་ཕྱིར་འབུད་བཏང་། དབྱིན་ཇི་དང་ཨ་རིའི་སྲིད་གཞུང་གིས་བོད་ལྗོངས་དེ་ཀྲུང་གོའི་ས་ནས་ཁ་བྲལ་དུ་གཏོང་བའི་ཇུས་ངན་བཟོས། ཀྲུང་གོ་གསར་པས་དྲིས་ལན་ནི་མགྱོགས་མྱུར་བོད་ལྗོངས་སུ་དམག་དཔུང་བསྐྱོད་ནས། དང་བླངས་དམག་གིས་ཁྲའོ་ཞན་དུ་དམག་རྒྱག་པའི་ཉིན་གཉིས་པ་ལ་ལྷ་སར་བརྒྱུད་པའི་གྲོང་བརྡལ་གལ་ཆེན་ཏེ་ཆབ་མདོ་ཞི་བས་བཅིངས་འགྲོལ་བཏང་བ་མངོན་འགྱུར་བྱུང་ཡོད། བརྩམས་ཆོས་ཤིག་གིས་དཀའ་ཚེགས་ཆེ་བའི་གདམ་ཀ་རབ་དང་རིམ་པ་ཞིག་འདི་ལྟ་བུ་བདེན་པ་དང་ཡིད་དབང་འཕྲོག་ལ་དཔའ་ངར་ཆེ་བའི་སྒོ་ནས་མདུན་དུ་བཤམས་པ་ནི་སྔར་ཡོད་མ་མྱོང་བ་ཞིག་རེད། ཏག་ཏག་གདམ་ཀ་འདི་དག་གིས་ཀྲུང་གོ་གསར་པའི་རང་ཚུགས་རང་བདག་གི་འཕེལ་རྒྱས་ལ་བགྲོད་ལམ་གསར་པ་བཏོད་པ་མ་ཟད། དེང་གི་ཀྲུང་གོའི་རྒྱལ་ཁབ་ཆེན་མོའི་གོ་གནས་ལ་རྨང་རྡོ་བརྟན་པོ་བཏིང་ཡོད།
“ཅིན་དུ་རྒྱུགས་སྤྲོད་ས་ཕྱིན་པའི་”བརྗོད་དོན་འདི་ལ་གཏིང་ཟབ་མོའི་སྔོག་འདོན་བྱས་ཡོད་ལ། 《མི་ཡུལ་བརྗེ་བ》ཞེས་པའི་བརྙན་འཕྲིན་གྱི་བྱས་རྗེས་གསར་པ་ཞིག་ཀྱང་ཡིན། ཀྲུང་གོ་གསར་པ་དབུ་བརྙེས་པའི་དུས་འགོར་ཏང་ཡོན་ལས་བྱེད་པའི་རུལ་སུངས་སྐོར་གྱི་གྱོད་གཞི་ཁྱབ་རྒྱ་ཆེ་བར་བྱུང་བའི་གནས་ཚུལ་ལ་གཞིགས་ནས། མའོ་ཙེ་ཏུང་གི་མྱོང་ཚོར་འདི་འདྲ་བརྗོད་ཡོད་པ་སྟེ། ང་ཚོའི་རྒྱལ་ཁབ་དབུ་བརྙེས་ནས་ལོ་ངོ་གཉིས་ཙམ་མ་གཏོགས་སོང་མེད་ཀྱང་། ལས་བྱེད་པ་འདི་འདྲ་མང་པོ་ཞིག་སྒོར་མོའི་འགག་ལས་མི་ཐུབ་པར། མི་སེར་ཟ་བ་དང་མི་སེར་འཐུང་བའི་སྟག་རྒན་དང་སྟག་ཕྲུག་རེ་རེ་བཞིན་དུ་འགྱུར་བ་ནི་ཅི་ཡིན་ནམ། འགའ་ཞིག་ནི་ཐ་ན་མ་རྩ་ཅན་གསར་པར་འགྱུར་བ་རེད། གནད་དོན་འདི་ཐག་གཅོད་ཅི་འདྲ་བྱེད་རྒྱུ་ནི། རྒྱལ་སྤྱིའི་གུང་ཁྲན་རིང་ལུགས་བྱ་འགུལ་གྱི་བརྗོད་དོན་གསར་པ་ཞིག་ཏུ་འགྱུར་ཡོད། བརྗོད་དོན་འདི་འདྲ་མངོན་པ་ནི་ཟློས་གར་ཡོངས་ལ་གསལ་བ་དང་། ལོ་རྒྱུས་ལ་བརྒྱུད་ཅིང་། ལྟད་མོ་བར་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་གཏིང་ཟབ་མོའི་སྒོ་ནས་རུལ་སུངས་ལ་ངོ་རྒོལ་བྱེད་པའི་འཐབ་འཛིང་ལ་ཡིད་ཆེས་དང་རེ་སྒུག་གིས་ཁེངས་པར་བྱས་ཡོད།
ཕུལ་དུ་བྱུང་བའི་གལ་ཆེའི་གསར་བརྗེའི་ལོ་རྒྱུས་ངོ་མ་བརྗོད་དོན་དུ་བྱས་པའི་ཟློས་གར་ནི་དངོས་ཡོད་ཀྱི་མེ་ལོང་ཞིག་ཡིན། 《མི་ཡུལ་བརྗེ་བ》ཞེས་པའི་བརྙན་འཕྲིན་འདིར་བལྟས་རྗེས། ཡུན་རིང་ཞིག་ལ་སེམས་ཁམས་འཇགས་ཐབས་བྲལ། དེ་ནི་ལོ་རྒྱུས་ལ་མཐོང་རྙེད་བྱུང་བ་དང་དངོས་ཡོད་ལ་ཁེངས་པའི་སྤོབས་པ། མ་འོངས་པའི་ཕུགས་འདུན་བཅས་ཚང་མ་སེམས་ཁོང་ནས་འཁོལ་གྱིན་ཡོད་པས་སོ།།
བློ་བཟང་ལྷ་མོས་བསྒྱུར།


text:
ས་ཞིང་འགན་གཙང་ལེན་གྱི་ཁྲིམས་ཀྱི་བཟོ་བཅོས་འཆར་ཟིན་ལས་འཕྲོས་པ། ཚོགས་ཆེན་༡༩་མཇུག་སྒྲིལ་བའི་རྗེས་སུ། རྒྱལ་ཡོངས་མི་དམངས་འཐུས་མི་ཚོགས་ཆེན་རྒྱུན་ལས་ལྷན་ཁང་གིས་དེ་མ་ཐག་ཏུ་རོང་འབྲོག་མང་ཚོགས་ཀྱི་ཞིང་ས་དང་རྩྭ་སའི་བདག་དབང་གི་ཐོབ་ཐང་ལ་འབྲེལ་བ་དམ་ཟབ་ཡོད་པའི་ཁྲིམས་ལུགས་༼ས་ཞིང་འགན་གཙང་ལེན་གྱི་ཁྲིམས་༽ལ་བཟོ་བཅོས་བྱས་ཤིང་། བཟོ་བཅོས་བྱས་པའི་ཟིན་བྲིས་ཁྱབ་བསྒྲགས་བྱས་ཏེ་མི་དམངས་ལ་བསམ་འཆར་བསྡུ་བའི་འགོ་བརྩམས། ༢༠༠༣་གྱི་ལོར་བཟོས་པའི་ས་ཞིང་འགན་གཙང་ལེན་གྱི་ཁྲིམས་ཀྱིས་རོང་འབྲོག་མང་ཚོགས་ཀྱི་ས་ཞིང་བདག་དབང་ཐོབ་ཐང་དམ་འཛིན་དང་དཔལ་འབྱོར་འདུ་འགོད་འཕེལ་རྒྱས་བཅས་ཀྱི་ཐད་ལ་བྱས་རྗེས་ཆེན་པོ་བཞག་ཡོད། ཏང་གི་ཚོགས་ཆེན་༡༨་པ་ནས་བཟུང་། ཞིང་ལས་ལས་དོན་བརྟན་བརླིང་ཡོང་ཆེད། རྩྭ་ས་ཞིང་སའི་ཁེ་གཉེར་གྱི་ཐབས་ལམ་ཕུན་སུམ་ཇེ་ཚོགས་དང་གཏིང་ཟབ་ཏུ་བཏང་ཞིང་། ཚོགས་ཆེན་༡༩་ཡི་སྟེང་དུའང་འགན་གཙང་ལེན་གྱི་རེས་
༣༽ ཐོབ་ཐང་ལ་གནོད་འཚེ་འགན་ལེན་གྱི་ཁྲིམས། (侵权责任法) ཐོབ་ཐང་ལ་གནོད་འཚེ་འགན་ལེན་གྱི་ཁྲིམས་ནི། གཞན་གྱིས་རང་ཉིད་ཀྱི་ཐོབ་ཐང་དང་ཁེ་ཕན་ལ་གནོད་འཚེ་བྱས་ན། གནོད་འཚེ་བྱེད་མཁན་དེ་དག་གིས་ཁུར་དགོས་པའི་འགན་ཁུར་ཅི་ཡོད་སྐོར་གཏན་འཁེལ་བྱས་ཡོད་པའི་ཁྲིམས་ཤིག་ཡིན། ཁྲིམས་དེའི་དོན་ཚན་ ༦༥ པ་ཡི་ནང་དུ། ཁོར་ཡུག་འབག་བཙོག་བཟོས་ཏེ་གཞན་ལ་གནོད་ཅིང་འཚེ་བ་བྱས་ན། འབོག་བཙོག་བྱེད་མཁན་གྱིས་འཚེ་བ་བྱས་པ་དེར་འགན་འཁུར་དགོས་ཞེས་འཁོད་ཡོད།
༡ ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཁོར་ཡུག་སྲུང་སྐྱོབ་ཀྱི་ཁྲིམས། 中华人民共和国环境保护法 བཅའ་ཁྲིམས་འདི་ནི། ༡༩༨༩ ་ལོར་གསར་བཟོ་དང་། ༢༠༡༤ ་ལོར་བསྐྱར་བཅོས་བྱས་ཏེ། ༢༠༡༥ ་ལོའི་ཟླ་དང་པོ་ནས་བཟུང་ལག་བསྟར་བྱས་པ་རེད། བཅའ་ཁྲིམས་འདིས་ཁོར་ཡུག་སྲུང་སྐྱོབ་ཀྱི་འགན་གཙོ་བོ་དེ་ས་གནས་སྲིད་གཞུང་གིས་ཁུར་དགོས་པར་གཏན་འབེབས་བྱས་ཏེ། སྲིད་གཞུང་གིས་ཁོར་ཡུག་གི་སྤུས་ཚད་ཉམས་པ་སོར་ཆུད་དང་མ་ཉམས་གོང་སྤེལ་སྒོས་ཁོར་ཡུག་གི་སྤུས་ཚད་གང་ཞིག་རྒྱལ་ཁབ་ཀྱིས་གཏན་ལ་ཕབ་པའི་ཚད་གཞི་ལོན་པ་བྱེད་པའི་འགན་འཁྲི་སྒྲུབ་དགོས་པར་བསྟན་ཡོད། སྲིད་གཞུང་གི་ལས་དོན་ལམ་ལྷོངས་དང་ལེགས་འགྲུབ་ཡོང་བའི་ཆེད་དུ། སྲིད་གཞུང་གི་
རྩོམ་པ་པོ། རྡོ་སྦིས་ཚེ་རིང་རྒྱལ། ཁྲལ་བསྡུ་བ་དང་ཁྲིམས་གནོན་པ་ནི་ཡུལ་དུས་ཀྱི་བཀག་རྒྱ་མེད་པར་གཞུང་ག་འདྲ་ཞིག་ཡིན་ན་དེའི་བྱེད་ལས་གཙོ་བོ་གཉིས་སུ་ཆགས་ཡོད་དེ་། རང་རེའི་བོད་ལ་ཆ་མཚོན་ན། དུས་རབས་བདུན་པའི་དུས་འགོར་བཙན་པོ་སྲོང་བཙན་སྒམ་པོས་གཅིག་གྱུར་གྱི་གཞུང་རང་མཚན་དང་ལྡན་པ་ཐོག་
དང་པོ། སྲིད་འཛིན་ཆོག་མཆན་ཞུ་སྐབས། བོད་ཀྱི་རྩྭ་ཐང་དང་རི་འགོ་ན་དབྱར་རྩྭ་དགུན་འབུ་སྐྱེས། རྩྭ་དེ་ས་འོག་ཏུ་ཡོད་པའི་སྐབས་སུ། དམངས་ཁྲིམས་དང་དངོས་དབང་གི་ཁྲིམས་སོགས་ཀྱི་གཏན་འཁེལ་ལྟར་ན། དབྱར་རྩྭ་སྐྱེས་ས་དེ་ས་ཞིང་འགན་གཙང་ལེན་གྱི་གན་རྒྱ་བརྒྱུད་ནས་རྩྭ་སའི་ཕན་སྤྱོད་དངོས་དབང་སྟེ་བདག་གཉེར་དང་ཁེ་ཕན་ལེན་པའི་ཐོབ་ཐང་བདོག་པའི་འབྲོག་པ་ལ་དབང་། དངོས་དབང་གི་ཁྲིམས་ཀྱི་དོན་ཚན་༡༢༤་ཡི་ཚན་པ་༢་དང་། ཁྲིམས་དེའི་དོན་ཚན་༡༢༥་ནང་དུ་གཏན་འཁེལ་ཡོད། དེའི་ཕྱིར་དབྱར་རྩྭ་སྐྱེས་པའི་དུས་སུ་དེའི་བདག་དབང་ནི་རྩྭ་ས་འཛིན་མཁན་
ང་ཚོ་རོང་འབྲོག་མང་ཚོགས་ལ་ཡིད་བརྟན་རུང་བའི་རྒྱུ་ནོར་ཉག་གཅིག་ཡོད་པ་དེ་ནི་ས་ཞིང་དང་སྒོ་ཟོག་ཡིན། ས་ཞིང་དང་སྒོ་ཟོག་ཚར་ན་མི་འགྱང་བར་ང་ཚོ་རང་གི་ས་ཐོག་ནས་བྲན་གཡོག་ཏུ་གདོན་མི་ཟ་བར་འགྱུར་ངེས་ཡིན།
ཉེ་སྔོན་དྲ་ཐོག་ན་རྒྱ་ཡིག་གི་རྩོམ་ཞིག་བརྒྱུད་བསྐུར་བྱེད་བཞིན་གདའ། དེ་ནི་མགོ་ལོག་གི་དྷི་གནས་ཟེར་བའི་ས་ཁུལ་ནས་གཏེར་ཁ་བསྔོགས་པ་ལས་དེ་ཁུལ་གྱི་ཁོར་ཡུག་ལ་གནོད་སྐྱོན་ཐེབས་པའི་གནད་དོན་སྐོར་བརྗོད་གཞིར་བཟུང་བ་ཞིག་རེད། གཤམ་དུ་བཀོད་ཡོད་པ་ནི་རྩོམ་ཡིག་ནང་དོན་སྙིང་བསྡུས་ཤིག་ཡིན། རང་གི་ས་ཁུལ་ནས་བྱུང་བའི་གནད་དོན་འདི་འདྲའི་རིགས་ལ་ཁྲིམས་ལུགས་ཀྱི་ངོས་ནས་ཁ་གཏད་གཅོག་པར་ཐབས་ལམ་གང་དག་བརྒྱུད་དགོས་པའི་སྐོར་དེ་ང་ཚོས་ངེས་པར་དུ་ཤེས་དགོས་པའི་གནད་འགག་ཅིག་ཆགས་ཡོད།
གཙོ་འཛིན་ཞིས་ཅིན་ཕུན་གྱིས་ཚོགས་ཆེན་༡༩་གཏམ་བཤད་ནང་དུ་ས་ཞིང་འགན་གཙང་ལེན་གྱི་སྲིད་བྱུས་དེ་བརྟན་བརླིང་ངང་ཡུན་གནས་བྱེད་པ་དང་། ཐེངས་གཉིས་པའི་ས་ཞིང་འགན་གཙང་ལེན་གྱི་དུས་ཡུན་སླེབས་པའི་རྗེས་སུ་གན་གྱ་ཡང་བསྐྱར་ལོ་༣༠་ལ་བསྲིང་གི་ཡིན་ཞེས་གསལ་འདེབས་བྱས་ཡོད། དེའི་རྒྱུ་མཚན་གྱིས་རྒྱལ་ཁབ་གྱི་ས་ཞིང་འགན་གཙང་ལེན་གྱི་སྲིད་ཇུས་དེ་ལ་འགྱུར་བ་ཆེན་པོ་འབྱུང་གི་མིན་པས། རོང་འབྲོག་མང་ཚོགས་རྣམས་ཀྱིས་ཨམ་གཙིགས་བསྡམས་ནས་ད་ཡོད་ཀྱི་ས་ཞིང་གི་གན་གྱའི་ཐོབ་ཐང་མ་བོར་བར་བྱས་ཏེ་༢༠༢༧་ལོ་ནས་འགོ་བརྩམ་རྒྱུ་ཡིན་པའི་རེས་
ཧྥུན་ཅོང་(冯军)ནི་ཧུའུ་པེ་ཞིང་ཆེན་ཏ་ཁྲང་རྫོང་ཞ་ཏན་སྡེ་བའི་ཞིང་པ་དཀྱུས་མ་ཞིག་ཡིན། ༡༩༩༨ ་ལོར་ཁོང་གིས་སྡེ་བ་དང་ས་ཞིང་འགན་གཙང་ལེན་གྱི་གན་རྒྱ་བཞག་ནས་སྡེ་བའི་ཞིང་ས་མུའུ་ ༢༠ ་ལྷག་བདག་གཉེར་བྱས་ཤིང་། ཞིང་ས་དེ་དག་ཉ་གསོ་རྫིང་བུ་རུ་བསྒྱུར་ནས་ཉ་རིགས་གསོ་སྐྱོང་དང་ཚོང་གཉེར་ལས་དོན་སྒྲུབ་ཀྱིན་ཡོད།
ད་ལོའི་ཟླ་བ་བཅུ་བའི་ནང་། དམངས་ཁྲིམས་སྤྱི་དོན་ལག་བསྟར་བྱེད། མ་དང་འདྲ་བའི་ཁྲིམས་འདི་ལ། འགྲེལ་བཤད་གསེད་བཀྲོལ་ཅུང་ཙམ་བྱ།
གྲོང་མིའི་འཚོ་རྟེན་ཉུང་མཐའ་ཁག་ཐེག་ཅེས་བྱ་བ་ནི་རྒྱལ་ཁབ་ཀྱིས་གྲོང་མི་དང་ཞིང་འབྲོག་མང་ཚོགས་ཀྱི་འཚོ་ཚིས་སྒྲུབ་པའི་ཉུང་མཐའི་འཚོ་རྟེན་ཐད་ལ་ཁག་ཐེག་བྱེད་པའི་ལམ་ལུགས་ཤིག་ལ་ཟེར། རྒྱ་སྐད་ཀྱིས་འདི་ལ་(最低生活保障)ཟེར།
སྐད་ཡིག་ནི་མི་རིགས་ཤིག་གི་རིག་གནས་དང་ངོ་བོ་མཚོན་བྱེད་ཡིན། དེར་བརྟེན། རང་གི་སྐད་ཡིག་བཀོལ་སྤྱོད་ཀྱི་ཐོབ་ཐང་དང་རང་དབང་ནི་འགྲོ་བ་མིའི་ཐོབ་ཐང་གི་ཆ་ཤས་ཤིག་ཆགས་ཀྱི་ཡོད། ༡༩༥༤ ལོར་རྒྱལ་ཁབ་ཀྱི་རྩ་ཁྲིམས་ཐོག་མར་གཏན་འབེབས་དང་། དེ་རྗེས་ ༡༩༧༥ ལོ་དང་།
ཟི་ལིང་དུ་བོད་ཡིག་སློབ་ཆུང་འཛུགས་དགོས། རིག་གནས་ནི་མི་རིགས་ཤིག་རྒྱུན་རིང་དུ་འཕེལ་རྒྱས་སུ་འགྲོ་བའི་སྲོག་རྩ་ཡིན་ལ། སྐད་དང་ཡི་གེ་ནི་མི་རིགས་རིག་གནས་ཀྱི་གྲུབ་ཆ་གཙོ་བོ་དེ་ཡིན་ཞིང་། སྐད་དང་ཡི་གེ་ནི་མི་རིགས་གཞན་དང་དབྱེ་བ་འབྱེད་པའི་མི་རིགས་ཤིག་གི་བརྡ་རྟགས་དེ་ཡིན་པར་མ་ཟད། མི་རིགས་ཤིག་གི་ཐུན་མོང་གི་སྲོག་སྙིང་དེ་ཡིན།
བྱ་རྡོ་རྡོ་ནི་གཤོག་པ་ཡོད་ཀྱང་བཀོལ་སྤྱོད་མ་བྱས་པའི་དབང་གིས། འཚེར་ལོངས་ཀྱི་ཁྲོད་དུ་གཤོག་པ་རང་བཞིན་གྱིས་ཇེ་ཆུང་དུ་སོང་ནས་རང་གི་ལུས་ཕུང་དབྱིངས་སུ་འདེགས་པའི་འཕུར་རྩལ་དང་འཕུར་ཤུགས་ཉམས་པའམ་བྲལ་ནས་ཐང་དུ་ལུས་པའི་འདབ་ཆགས་ཤིག་ཏུ་གྱུར་ཅིང་། ཕྱིས་སུ་ཕྱི་
མཚམས་སྦྱོར། ཡན་རྦིན་ཁྲོ་ཞན་མི་རིགས་རང་སྐྱོང་ཁུལ་གྱིས(延边朝鲜族自治州)མི་རིགས་དེའི་སྐད་ཡིག་དང་སློབ་གསོའི་ཐོབ་ཐང་ཇི་ལྟར་བརྩོན་ལེན་བྱས་དང་བྱེད་བཞིན་པ་བརྗོད་པའི་གློག་བརྙན་ཐུང་ཐུང་ཞིག་རྙེད་སོན་བྱུང་ཞིང་། གློག་བརྙན་འདི་ལས་ང་ཚོ་བོད་རང་སྐྱོང་ལྗོངས་དང་
དཔེ་རིས་ཆ་ཚང་འབྲེལ་ཐག་འདི་བརྒྱུད་ནས་ཕབ་ལེན་གནང་རོགས། Language- ༡༩༨༢་ལོར་རྩ་ཁྲིམས་གསར་བཟོ་བྱས་ཏེ། རིག་གནས་གསར་བརྗེ་ཆེན་མོའི་སྐབས་སུ་ཉམས་དམས་སུ་ཤོར་བའི་གྲངས་ཉུང་མི་རིགས་ཀྱི་ཐོབ་ཐང་སླར་གསོ་བྱས་ཏེ་གྲངས་ཉུང་མི་རིགས་ལ་རང་གི་སྐད་ཡིག་བེད་སྤྱོད་དང་དར་སྤེལ་གྱི་རང་དབང་སླར་ཡང་སྤྲད། རྩ་ཁྲིམས་ཀྱི་རྩ་དོན་དེ་དང་བསྟུན་ནས། ༡༩༨༤་ལོར་རྒྱལ་ཡོངས་མི་དམངས་འཐུས་མི་ཚོགས་ཆེན་གྱིས་རྒྱལ་ཁབ་ཀྱི་གཞི་རྩའི་ཁྲིམས་ལུགས་ལྟ་བུར་གྱུར་ཡོད་པའི་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་མི་རིགས་ས་གནས་རང་སྐྱོང་གི་ཁྲིམས་ཞེས་པ་དེ་བཟོས་ཏེ།
ཉེ་སྔོན་མཚོ་ལྷོ་བོད་རིགས་རང་སྐྱོང་ཁུལ་མང་ར་རྫོང་སུམ་མདོ་གྲོང་བརྡལ་མི་དམངས་སྲིད་གཞུང་གིས་དེའི་ས་ཁོངས་ཀྱི་འབྲོག་སྡེ་ཁག་གི་འབྲོག་པས་ད་ལོར་དབྱར་སར་ཕྱུགས་ཟོག་འཚོ་མི་ཆོག་པ་དང་། ས་ཆ་དེ་གའི་དབྱར་སའི་རྩྭ་ས་ཁྱོན་སྡོམ་པའི་མུའུ་ཁྲི་༩༠ལྷག་བཀག་སྡོམ་བྱ་རྒྱུ་ཡིན་པའི་སྐོར་ལ་ཁྱབ་བསྒྲགས་བྱས་ཏེ། སྲིད་གཞུང་གི་བཀོད་སྒྲིག་འདི་ལ་བརྩི་འཇོག་མ་བྱས་པར་དབྱར་སར་ཟོག་ལུག་དེད་ན་ལུག་རེར་རྒྱ་སྒོར་༥༠དང་། ནོར་རེར་རྒྱ་སྒོར་༡༥༠ ཡི་ཆད་པ་གཅོད་རྒྱུ་ཡིན་ཞེས་གསལ་བསྒྲགས་སྤེལ་ཏེ་མང་ཚོགས་ཀྱི་བློ་ཁ་སྲིད་གཞུང་གི་ཕྱོགས་ལ་བསྒྱུར་བཞིན་གདའ། སྲིད་གཞུང་གི་བྱེད་ཐབས་དེས་ས་གནས་འབྲོག་
༢༠༠༣་གྱི་ལོར། ཀྲུག་ཅང་ཞིང་ཆེན་ལོང་ཁྱོན་གྲོང་ཁྱེར་གྱི་ཞིང་བའི་ཁྱིམ་ཚང་༨༣་གྱིས་ས་གནས་གྲོང་ཁྱེར་སྲིད་གཞུང་གིས་ཁོ་ཚོའི་ཞིང་ས་གཞུང་བསྡུ་བྱེད་པའི་ཐག་གཅོད་ལ་མོས་མཐུན་མ་བྱུང་བར། ཀྲུག་ཅང་ཞིང་ཆེན་མི་དམངས་སྲིད་གཞུང་ལ་སྲིད་འཛིན་བསྐྱར་ཞིབ་བྱེད་དུ་བཅུག ཞིང་ཆེན་སྲིད་གཞུང་གིས་ཞིང་བའི་རེ་ཞུ་ལ་ངོས་
© 2018 — Powered by WordPress
Theme by Anders Noren — Up ↑


text:
༄༅།།སོ་བཀྲུས་ན་ཡང་སྙིང་ལེགས་སམ་མི་ལེགས།
གསར་འགྱུར་སྤེལ་དུས། (2017ལོའི་ཟླ་ 09ཚེས་21ཉིན། 14:31) (རྩོམ་སྒྲིག་འགན་འཁུར་པ། མཁའ་འགྲོ།)
མི་དམངས་དྲ་བའི་འཕྲིན། སོ་འཁྲུད་པར་སོ་གཙང་མ་བཟོ་ཡང་ཟེར་བ་རེད། དེ་ནི་དམིགས་བསལ་གྱི་ཁ་ནད་སྨན་བཅོས་ཡོ་བྱད་སྤྱད་ནས་སོའི་རྡེའུ་སྐྲན་དང་། སོ་སྲིན་ཁྲ་ཐིག་མེད་པར་བཟོ་བ་ཡིན་ལ། མིག་སྔར་སོའི་རྡེའུ་སྐྲན་དང་སོ་སྲིན་ཁྲ་ཐིག་མེད་པར་བཟོ་བའི་ཐབས་ཤེས་ཡག་ཤོས་ཤིག་ཀྱང་རེད། སོ་འཁྲུད་པ་ནི་སོ་གཙང་ཞིང་བདེ་སྲུང་བྱེད་པའི་ཐབས་ཤེས་ཡག་ཤོས་ཤིག་ཡིན་ལ། སོ་མཐའ་རུལ་ནད་སྨན་བཅོས་བྱ་ཐབས་དང་པོའང་རེད།
དེ་ཡང་སོ་བཀྲུ་དགོས་པའི་རྒྱུ་མཚན་གང་ཡིན་ཞེ་ན།
སོ་སྲིན་ཁྲ་ཐིག་ནི་སོ་མཐའ་རུལ་ནད་ཕོག་པའི་རྒྱུ་རྐྱེན་གཙོ་བོ་ཡིན་ལ། དེ་མེད་པར་བཟོས་རྗེས་སུ་ད་དུང་སོ་ངོས་སུ་སླར་ཡང་ཆགས་བཞིན་ཡོད། སོ་སྲིན་ཁྲ་ཐིག་མེད་པར་གཙང་མར་བཟོ་ཐུབ་མེད་པའི་ཁར། དེའི་ཐོག་ཏུ་ཁ་མཆིལ་ནང་གི་གཏེར་ཚྭ་རིམ་བཞིན་སོ་མཐར་བསགས་ནས་ཡུན་རིང་སོང་རྗེས་སོ་སྲིན་ཁྲ་ཐིག་ཆགས་པ་རེད། སོ་སྲིན་ཁྲ་ཐིག་ཆགས་པའི་རྐྱེན་གྱིས་སོ་སྲིན་ཁྲ་ཐིག་དང་སོ་ངོས་འབྲེལ་གཏུག་དམ་པོ་བྱས་པ་ལས། སོ་མཐའི་གཉན་ཚད་འབྱུང་བཞིན་ཡོད་པ་རེད། གཞན་ཡང་། སོའི་རྡེའུ་སྐྲན་གྱི་བུ་ག་མང་པོས་ཀྱང་ཕྲ་སྲིན་དུག་རྒྱུ་མང་པོ་བསྡུ་ལེན་བྱེད་སླ་བ་མ་ཟད། སོ་རྡེའུ་ཡིས་སོ་འཁྲུད་མི་བདེ་བར་ཡང་བཟོ་སྲིད་པ་རེད། དུས་ཡུན་རིང་པོར་སོ་གཙང་དག་མ་བཟོས་ན། སོ་རྙིལ་གཉན་ཚད་དང་སོ་མཐའི་གཉན་ཚད་བྱུང་བ་དང་། སོ་རྙིལ་ལ་ཁྲག་དོན་པ་དང་། ཁ་དྲི་ངན་པ་བྱུང་སྲིད་ཅིང་། མཐའ་མཇུག་ཏུ་སོ་འགུལ་སླ་བར་གྱུར་པ་མ་ཟད། ཐ་ན་སོ་ལྷུང་བ་སོགས་ཀྱི་སྣང་ཚུལ་ཡང་བྱུང་སྲིད། དེའི་ཕྱིར་དུ། སོ་འཁྲུད་པའི་དམིགས་ཡུལ་གཙོ་བོ་ནི་ཁ་ནད་སྔོན་འགོག་བྱ་ཕྱིར་ཡིན་པ་ལས། མཛེས་པོ་ཡོང་བའི་གཅིག་པུ་ཆེད་དུ་མིན་པ་་རེད།
སོ་བཀྲུས་པ་ལས་སོ་གསེང་ཆེ་རུ་སོང་བ་དང་། སོ་རྙིལ་རྙིད་འཁུམ། སོ་འགུལ་བ་བཅས་ཀྱི་རྒྱུ་མཚན་གང་ཡིན་ནམ།
སྣང་ཚུལ་འདི་རིགས་ནི་རྒྱུན་དུ་ཡུན་རིང་པོར་སོ་མི་འཁྲུད་པའི་མི་ཚོགས་ཁྲོད་དུ་ཐོན་གྱི་ཡོད་པ་དང་། ནད་པ་འདི་རིགས་ཀྱི་སོ་མ་བཀྲུས་གོང་ལ་སོའི་རྡེའུ་སྐྲན་ཅུང་མང་པོ་ཡོད་པ་དང་། སོ་གསེང་དུ་ཁེངས་ཡོད་པ་རེད། སོ་བཀྲུས་རྗེས་སོ་གསེང་གི་སོ་རྡེའུ་སྐྲན་མེད་པར་བཟོས་པས། སོའི་བར་གསེང་མངོན་གསལ་དུ་གྱུར་པ་རེད།
སོ་བཀྲུས་རྗེས་སོ་འགུལ་བར་གྱུར་པ་ནི་སོ་བཀྲུས་པ་ལས་བྱུང་བ་མ་རེད། ནད་པ་འདི་དག་གིས་དུས་ཡུན་རིང་པོར་སོ་མི་འཁྲིད་པའི་རྐྱེན་གྱིས་སོ་མཐའ་རུལ་ནད་ཚབས་ཆེ་ཙམ་ཕོག་ཅིང་། སོ་རྙིལ་རྙིད་འཁུམ་བྱུང་བའི་རྐྱེན་གྱིས་རེད། སོ་མ་བཀྲུས་གོང་དུ་སོ་རྡེའུ་སྐྲན་གྱིས་གནས་སྐབས་སོ་བརྟན་དུ་གཏོང་རོགས་བྱས་པས། ནད་པས་སོ་འགུལ་བ་ཚོར་མི་ཐུབ་པ་རེད། སོ་རྡེའུ་སྐྲན་མེད་པར་བཟོས་རྗེས། གནས་སྐབས་བརྟན་དུ་གཏོང་རོགས་བྱས་པ་མེད་པར་གྱུར་པ་རེད།